Илғор педагогик услублар - Народное Слово\nИлғор педагогик услублар\nчет тилларни ўрганишда қўл келмоқда\nГулистон шаҳридаги 9-умумтаълим мактабининг чет тили ўқув хонасида турли илғор электрон технологиялар ва жиҳозлар билан бирга, катта кўзгу ҳам бор. Таълим муассасаси педагогларининг таъкидлашича, бу биринчи синфга қадам қўйган ўқувчиларнинг хорижий тилларни пухта ўзлаштиришида муҳим восита ҳисобланади. Яъни ўғил-қизлар кўзгу орқали нутқ аъзоларидан қандай фойдаланиш лозимлигини, сўзларни тўғри талаффуз қилиш ҳамда қадди-қоматини расо тутишни ўрганадилар.\n— Мактабимизда 89 нафар биринчи синф ўқувчиси бор, — дейди инглиз тили ўқитувчиси Дилдора Худойқулова. — Уларнинг деярли ҳаммаси дарсларда фаол иштирок этишаяпти. Бунда, албатта, машғулотларнинг шу ёшдаги болалар руҳияти ва қизиқишларига мос дастурлар асосида ташкил қилинаётгани асосий омил бўлаётир. Яъни улар интерфаол усулдаги, масалан, қўшиқлар, расмлар, турли ўйинлар, қувноқ мультфильмлар воситасида ўтилаётган дарсларни катта қизиқиш билан тез ўзлаштириб олишаётир.\nДарвоқе, фарзандларининг бундай дарслардаги иштирокига ота-оналар ҳам алоҳида эътибор қаратишаётир.\n— Қизим Дурдона инглиз тилида бинойидек гапирадиган бўлиб қолган, — дейди Турсуной Маманова. — Ўқишидан тез-тез хабар олиб тураман. Ҳар доим мактабга борганимда у ва синфдошларининг чет тили ҳамда бошқа фанлардан замонавий шароитларда таълим олаётганини кўриб, ҳайратланаман. Яна қизимнинг “Болажон” телеканалида бериладиган инглиз тили дарс-кўрсатувларини ҳам мунтазам томоша қилишини айтмайсизми?! Буларнинг бари Президентимиз, давлатимизнинг ёш авлод камолоти йўлидаги доимий эътибори ва ғамхўрлиги самарасидир.\nДарҳақиқат, мамлакатимизда таълим соҳасида амалга оширилган туб ўзгаришлар дунёда “Ўзбек модели” дея юксак эътироф этилаётган ижтимоий-иқтисодий ислоҳотларнинг ажралмас қисми, таъбир жоиз бўлса, тараққиётимизнинг мустаҳкам пойдеворидир. Айни пайтда бу борада олиб борилаётган изчил янгиланишлар ёш авлоднинг етук мутахассис кадрлар бўлиб етишишларига хизмат қилади. Хусусан, 2013/2014 ўқув йилидан эътиборан Президентимизнинг “Чет тилларни ўрганиш тизимини янада такомиллаштириш чора-тадбирлари тўғрисида”ги қарори асосида умумтаълим мактабларининг 1-синфларида чет тили дарслари жорий этилиши соҳадаги муҳим янгилик бўлди. Қувонарлиси, мазкур муҳим ҳужжат ўқув йилининг ўтган қисқа давридаёқ ўз самарасини кўрсатиб, чет тили жажжи ўқувчиларнинг севимли дарсига айланиб улгурди.\nЧунончи, ҳозир Сирдарё вилоятидаги мавжуд 301 умумтаълим мактабининг барчасида қарор ижроси тўлиқ таъминланиб, 1-синф ўқувчиларини чет тили бўйича ўқитишга 598 нафар педагог жалб этилган. Муаллимларнинг аксарияти ўқув йили бошланиши арафасида ўз малакаларини ошириб олдилар. Шунингдек, ўтган йилнинг баҳор ойларида вилоятдаги 8 та мактабда чет тили бўйича тажриба-синов машғулотлари олиб борилди.\nҲозир вилоятда биринчи синфларда чет тили дарсини ташкил қилиш бўйича илғор таълим муассасалари талайгина. Масалан, Сирдарё туманидаги 1-умумтаълим мактабида 4 нафар хорижий тил ўқитувчиси фаолият кўрсатаяпти. Шунингдек, Боёвут туманидаги 8, Ховос туманидаги 1-умумтаълим мактаблари ҳам бу борада пешқадам. Эътиборлиси, ушбу таълим муассасалари тажрибаларини оммалаштириш мақсадида уларда ўтилаётган дарсларнинг онлайн тизими орқали, тўғридан-тўғри вилоят педагог кадрларни қайта тайёрлаш ва малакасини ошириш институти тингловчилари эътиборига узатиб турилиши жуда қўл келаётир. Пировардида чет тилларни ўрганиш тизими тобора такомиллаштирилиб, ёш авлоднинг билим ва салоҳиятини янада юксалтиришга эришилаётир. Зеро, Президентимизнинг қароридан кўзланган мақсад ҳам — шу!


186. Иброҳим Фақий айтади: “Агар қадаминг ерда из қолдираётган бўлса, тилинг қалбда из қолдиради”.\n187. Баъзилар ҳаётингга неъмат каби кириб келади.\nБаъзилар ҳаётингга дарс каби кириб келади.\nНеъматни муҳофаза қил.\nДасрдан таълим ол.\n188. Баъзи солиҳлар Лаа илаҳа илла анта субҳаанака. Инний кунту миназ золимийн. («Сендан ўзга илоҳ йўқдир. Сен (барча) нуқсонлардан покдирсан. Дарҳақиқат, мен (ўзимга) зулм қилувчилардан бўлдим») ояти ҳақида шундай дейишган: "Бунда тавҳид, тасбеҳ ва истиғфор бор". Аллоҳ таоло Юнус алайҳиссаломни шу дуони қилганларидан сўнг балиқнинг қорнидан ташқарига чиқариб, нажот берган. Шунинг учун ғамга ботган, бошига мушкул тушган, иши битмаётган кишиларга шу дуони кўп айтиш тавсия қилинган.\n189. Бир аъробийга ўлим келди. Унга: “Қўрқмаяпсанми?” дейилди. “Ўлимдан кейин нима бор?” деб сўради. “Аллоҳга йўлиқиш” дейилди. “Яхшиликни фақат Ундан кўрганим Зотга йўлиқишдан нега қўрқай?!” деди.\n190. Сенга эътибор сени яхши кўрадиган қалбдан келади. Шунинг учун сенга эътибор бермаётган шахсни койиб, ўзингни қийнама!\n1530 йилларда Афғонистон ва Ҳиндистоннинг баъзи ҳу..\nЗинокорнинг болалари ёки закийлик оқибати\n«Башорат берувчи» номи билан танилган бир қабила ҳ..\nБаъзи сўфийларнинг ўзаро суҳбатларига қулоқ солсак..\nҲар бир инсон нафсини ислоҳ қилишга ва уни яхши то..\nБилинг! Чиндан ҳам инсонда кўп ахлоқ ва сифатлар м..


Россия Исломнинг ва бутун мусулмонларнинг душманидир, дўсти эмас - | Hizb-Uzbekiston.info\nHome›АР-РОЯ ГАЗЕТАСИ›Россия Исломнинг ва бутун мусулмонларнинг душманидир, дўсти эмас\nРоссия Исломнинг ва бутун мусулмонларнинг душманидир, дўсти эмас\n«Маан» ахборот веб-сайти (ҳижрий 1440 йил 12 зул-қаъда, милодий 2019 йил 15 июл душанба куни) нашр қилган хабарда бундай дейилади:\n«Душанба куни Ҳамас ҳаракатининг сиёсий бўлими раиси ва миллий алоқалар бўлими аъзоси Ҳассом Бидрон – бугун ҳаракатимиз етакчилиги тайинлаган делегация Россия пойтахти Москвага етиб борди, деди.\nҲамас тарафидан тарқатилган баёнотда Бидрон делегацияга ҳаракатнинг сиёсий бўлими аъзоси Мусо Абу Марзуқ раислик қилганини таъкидлади.\nУ Москва сафари Ҳамас билан Москва ҳукумати ўртасида икки томонлама муносабатларни мустаҳкамлаш доирасида бўлади, аммо бу сафарнинг ярашув масаласига алоқаси йўқ, деди.\nИлгари Москва Ҳамас ҳаракатининг сиёсий бўлими раиси Исмоил Ҳанийяни таклиф қилган эди. Бироқ чақириғини бекор қилиб, узр сўраган эди».\nИслом ва мусулмонларни ёмон кўрувчи бу Россиянинг илгари ўнлаб йиллар мобайнида Афғонистон ва Чеченистондаги мусулмонларга қарши содир этган жинояту қирғинларини ҳеч ким билмасмиди?! Ёки бир неча йиллардан бери Шом заминида содир этаётган қонхўрликларини ҳеч ким билмасмиди, ахир, у ўз қўли билан минглаб мусулмонларни қириб ташладику?! Россиянинг Фаластин масаласида Совет Иттифоқи давридан бошлаб, шу кунга қадар тил бириктирувга шерик экани сир эдими?! Ўтган ойда АҚШ-Россия-Яҳудийлар вужуди учрашуви бўлиб ўтгани ва унда Россия Федерацияси хавфсизлик хизмати раиси Николай Патрушевнинг – Москва яҳудийлар вужуди хавфсизлигига алоҳида эътибор бермоқда, деганини ҳеч ким билмайдими?! Яҳудийлар «давлати»ни биринчи бўлиб тан олган ва уни инсоний куч омили билан таъминлаб, бир ярим миллиондан зиёд шахсни берган Совет Иттифоқи эмасмиди?!\nШуларнинг барчасига қарамай, делегация Москвага бориб, ундан Фаластин аҳлига ва Фаластин масаласига яхшилик бўлди, дея хурсанд бўляпти. Бу билан Шомдаги мусулмонлар ҳис-туйғуларини заррача ҳурмат қилмаяпти! Ахир, шу руслар шомлик мусулмонлар бошига қатли ом, вайронагарчилик ва қочқинлик балоларини ёғдиришмадими?! Наҳотки, мустамлакачилар ўрнатган чегаралар мусулмонлар қонини бошқа-бошқа қилиб юборган бўлса?! Наҳотки, русларнинг Россиядаги мусулмонларни қамоққа ташлаётгани унинг ички иши бўлиб қолаверса?! Росулуллоҳ A бундан демаганми:\n«Мусулмонлар қони (қасос ва дияда баробардир), улар душманга қарши бир муштдирлар. Улардан энг қуйи даражадагиси берган омонлик ҳам нуфузлидир. Уларнинг энг узоқдагисига ҳам ўлжа берилади».\nРоя газетасининг 2019 йил 24 июл чоршанба кунги 244-сонидан\nҚурбонни қоралаш ва жаллодни оқлаш Фаластин Озодлик ташкилоти зараркунанда ташкилот бўлиб, уни тарқатиб юбориш лозим\nTagsРоссия дўст эмасҲамас\nТаровийҳ намозининг ўқиши нархи 1 000 000 сўм !!!\nСиз мукаммал шахс деганда кимни тушунасиз?


"Юве"нинг тахтда қолиши қийин-ов ёки InterFUTBOL нинг 19 январдаги сешанба сонида\nСуперлига ҳамда Про лига клубларини тараддудлари айни авжига чиққан пайтда "ТОП-5" лигаларида чемпионат ўйинлари қизигандан қизимоқда.\nДарвоза дахлсизлигини сақлаш борасида "Атлетико"га етадигани йўқ...\nМаълум бўлишича, айни кунда Мадриднинн «Атлетико» си "Топ-5" лигалари ичида энг кам гол ўтказиб юборган жамоа ҳисобланишмоқда. Улар Ла лигада ўтказилган 16 турдан сўнг ўз дарвозаларидан борп йўғи 6 та тўп олиб чиқишди холос.\nЎзбекистон аёллар футболининг «ҳунари» чиқди: Улар ҳам жуда кўп "келишишган" экан-а...\nЎзбекистон аёллар футболида айрим футболчи ва мутахассислар келишилган ўйинларда қатнашгани, тотализаторлик фаолияти билан шуғулланган шахсларга ёрдам бергани учун 1 йилдан 5 йилгача бўлган муддатга футбол билан боғлиқ ҳар қандай фаолиятдан четлатилди. Бу ҳақда Ўзбекистон футбол ассоциацияси хабар берди.\nАПЛда декабрнинг энг яхшилари: Дин Смит ва Бруно Фернандеш...\nАнглия Премьер Лигасининг декабрь ойидаги энг яхшилари аниқланди.\nАГМК УЧУН 1та САРАЛАШ ЎЙИНИ КИФОЯМИ?\nТаниқли мутахассис Алишер Никимбаевнинг «Телеграм» каналида ёзишича, кеча ОЧЛ-2021 тақвимини тасдиқлаш муддатининг охирги куни эди.\nПогба эффекти ёки "ИнтерФУТБОЛ"нинг 14 январь кунги пайшанба сонида\nМана ҳар доимгидек InterFUTBOLнинг навбатдаги пайшанба (14 январь, 4(1804)) сони анонси билан таништирамиз. Газетамизнинг мазкур сонида Сиз азизларга манзур бўладиган бир қатор таҳлилий ва мулоҳаза қилишга чорловчи мақолалар ҳам чоп этилган. Жумладан,\nЭнг қимматбаҳо италиялик футболчилар\nЭнг қимматбаҳо италиялик футболчилар рейтингини «Милан» дарвозабони Жанлуижи Доннарумма бошқариб турибди.\nАлибоев жамоаси чемпионлик учун курашади. Жанубий Корея чемпионатида ўйнаётган ҳамюртимиз Икром Алибоевнинг клуби - «Сеул» «Ж»-лиганинг янги мавсумида чемпионлик учун курашади.\nГладбахдан Мюнхенга 4-салом ёки "ИнтерФУТБОЛ"нинг 12 январдаги сешанба сонида\nТан олиш керакки, ўтган ҳафта мутахассису мухлисларимиз Элдор Шомуродовнинг "А" серияда кўрсатаётган чиройли ўйинлари ҳамда клубларимиздаги ўзгаришларни "бош мавзу"га олиб чиқишди.\nЭлдор Шомуродов ҳақида рус ва итальян мутахассислари нима дейишмоқда?\n"Ростов" бош мураббийи Валерий Карпин “Женоа” ҳужумчиси Элдор Шомуродовнинг “Ювентус”га ўтиши мумкинлигини изоҳлади; Aгар бу рост бўлса, Элдор нега ўтмаслиги керак? Бўридан қўрққан – ўрмонда юрмайди», - дейди Карпин “Sport Ekspress” мухбири билан суҳбатда.\nҲа, Швеция футболи афсонаси (шубҳасиз шундай) Златан Ибрагимович - ов жинниси! У вақтида қўлида қурол билан Volvo рекламасида суратга тушган, 500 килограммли буғуга ўқ узган.\nИшонаверинг, Элдор Шомуродов «Ювентус» нишонида — «Tuttosport»\n«Женоа» ҳужумчиси Элдор Шомуродов фаолиятини «Ювентус»да давом эттиририши мумкин. Бу Италиянинг номдор нашри «Tuttosport» ўзининг биринчи саҳифасида ушбу хабарга жой ажратди.\nХуш кўрдик, янги қирол ва Пеледан ўзгача муносабат...\n«Удинезе»га қарши баҳсда «дубль» қайд этган Криштиану Роналду расмий ўйинларда урилган голлар сони бўйича Пеледан ўзиб кетди.\nBoxing day талофотлари ёхуд InterFUTBOL нинг пайшанба сонида\nХабарингиз бор, Суперлига ва Про лига жамоаларининг янги мавсумга тараддудлари бошланди. Хорижда эса миллий чемпионатлар авжида. Хусусан, ТОП-5 да Кубок баҳслари ўтказилмоқда.\nКоронатаҳдид чўт эмас ёхуд "ИнтерФУТБОЛ" нинг 5 январь кунги сешанба сонида\nСир эмас, айни кунларда аксарият футбол ихлосмандлари АПЛ ва албатта ТОП-5 нинг бошқа миллий чемпионатларини диққат билан кузатишмоқда. Зотан, клубларимиздаги ўзгаришлар ҳамда легионерларимиз фаолияти ҳам эътиборимиз марказидадир.\n"Реал"нинг собиқ "қанот" ҳимоячилари Миланда порлашмоқда...\nСизга яхши маълумки, "Реал Мадрид" клуби ҳамиша трансфер бозорининг энг "олғир" харидори бўлган. Аммо мадридликлар сўнгги пайтларда яхши "савдогар" эканликларини ҳам намойиш қилишмоқда.\nЛегионерларимиз: Ғаниев ва Шомуродовдан - самарали узатма\nЧиройли ва самарали узатма. БАА Про-лигаси 12-туридан ўрин олган «Ал-Васл» - «Шабаб Ал-Аҳли» ўйини мезбонлар учун омадли бошланиб, улар 14-дақиқадаёқ 2:0 ҳисобида олдинга чиқиб олишди.\nБугун, 2 январь куни «Нефтчи» ПФК қароргоҳида жамоа янги бош мураббийи Илҳом Мўминжоновни таништирув маросими ўтказилди.


Кобул аэропортида юз берган воқеалар Ғарб учун уят — Германия президенти - Халқ сўзи\nКобул аэропортида юз берган воқеалар Ғарб учун уят — Германия президенти\n18:54 17 Август 2021 Дунё\nГермания НАТО кампанияси иштирокчиси сифатида, ушбу мамлакатда бўлаётган воқеалар учун жавобгардир. Ушбу фикрларни Германия президенти Франк-Валтер Штайнмайер айтиб ўтди дея ёзмоқда "Spiegel" журнали.\nУнинг фикрича, Шимолий Атлантика альянсидаги иттифоқчилар фуқаролар урушида «Толибон» ҳаракати ғалабасидан хулоса чиқариши керак. Штайнмайер, шунингдек, афғон халқи билан бўлаётган воқеаларни «фожиа» деб атади. Унинг қўшимча қилишича, Кобул халқаро аэропортидаги одамларнинг ночор аҳволи Ғарб сиёсий раҳбарлари учун уятдир.\nАввалроқ, Германия фуқаролари ва афғон қочқинларини эвакуация қилиш учун мўлжалланган немис самолёти Кобул аэропортидаги тартибсизликлар ва отишма туфайли фақат 7 кишини қабул қила олган. Ундан олдин лайнер аэропортга ҳатто қўна ҳам олмаган. Бунга учиш-қўниш йўлаги одамлар билан тўла бўлгани сабаб бўлган. Самолёт аэропорт осмонида узоқ вақт тургандан сўнг ёнилғи қуйиш учун Тошкентга учишга мажбур бўлган.\n16 август куни Германия канцлери Ангела Меркел Афғонистондан 10 минг кишини, шу жумладан, немис ҳарбийлари билан ҳамкорлик қилган афғонларни, ҳуқуқ ҳимоячилари ва адвокатларни эвакуация қилишга чақирди. У, шунингдек, Берлин қочқинларни жойлаштиришга ёрдам бериш учун Афғонистон билан чегарадош давлатлар билан ҳамкорлик қилиши кераклигини таъкидлаган.\n15 августда «Толибон» ҳаракати Афғонистоннинг бутун ҳудудига назорат ўрнатганини эълон қилди. Унинг вакиллари Кобулдаги давлат телевидениясини ўз қўлига олди ва мурожаат билан чиқиб, фуқароларни тинчликни сақлашга чақирди.\n«Толибон» Кобулга кириб келиши билан минг-минглаб маҳаллий аҳоли вакиллари мамлакатни тарк этиш илинжида аэропортга тўпланди. Ҳатто, айрим фуқаролар учиб кетаётган самолёт қанотларига ҳам чиқиб олди. Натижада маълум вақт давомида аэропортда иш тўҳтаб қолди. Аэропорт ҳудудида тартибни сақлаш учун ўқ отар қуроллардан ҳам фойдаланилган.\nОлдинроқ, «Толибон» тинч аҳолидан қуролларни тортиб олишни бошлагани ва Афғонистон махсус кучлари тарқатиб юборилгани ҳақида хабар берган эдик.


“Юсуф” сурасида акс этган тарихий ҳақиқат – oliymahad.uz\n“Юсуф” сурасида акс этган тарихий ҳақиқат\nТарихий манбаларда қайд этилишича, милоддан аввалги 1730 йилдан 1580 йилга қадар қадимги Мисрда ёхуд унинг аксар қисмида ҳиксўслар (инг: The hyksos) ҳукмронлик қилишган. Юсуф алайҳиссалом мазкур сулоланинг ҳукмронлик даврида яшаганлар. Уларнинг қайси миллатга мансублиги ҳақида турлича қарашлар бор. Жумладан, манбаларда ҳиксўсларни сомий қавмлар қони аралашган бир миллат ҳам дейишади, амолиқалар деган сўзлар ҳам бор. Илдизлари араб бўлган деган қарашлар ҳам йўқ эмас.\nҚисқаси, ҳиксўслар олд-осиёлик бадавий қавмлардан бўлиб, ўн тўртинчи хонадон ҳукмронлигининг сўнги палласида, Мисрда заифлик кузатилган бир вақтда бу давлатга Шарқ томондан кириб келганлар. Тарих билимдонлари ҳиксўсларнинг асл миллати ҳақида бир тўхтамга кела олмаганлар. Лекин, уларнинг келиб чиқиши осиёдан эканлиги ва илдизлари сомий қавмларга бориб тақалиши ҳақидаги қарашлар кучлироқ ҳисобланади. Баъзи тадқиқотчиларга кура, ҳиксўслар яҳудийларнинг бобокалонлари ҳисобланади.\nМисрда Ҳиксўслар мустамлакаси қарийб икки юз йил давом этади. Мисршунослар сўзларига қараганда, ҳиксўс сўзи қадимги миср тилида “чўпон подшоҳлар” деган маънони англатган. Баъзи манбаларда бу сўз “чўпон қуллар” деб ҳам талқин қилинади. Шунингдек, “ҳиксўс” калимаси “келгинди подшоҳлар” маъносини ҳам ифода этади.\nМазкур халқ асли мисрлик бўлмаган. Балки, Мисрни маълум вақт мустамлака қилган. Шунинг учун ҳам мисрликлар уларни фиръавн эмас балки, ҳиксўслар деб атаганлар. Кейинчалик, милоддан олдинги 1580 йилда Аҳмас I ҳиксўсларни тахтдан ағдариб ташлайди ва яна Миср бошқаруви асли мисрлик бўлган фиръавнлар қўлига ўтади.\nДемак, ҳиксўслар асли мисрлик бўлмаганликлари учун ҳам халқ уларни фиръавнлар деб атамаган. Балки, оддий қилиб, “чўпон подшолар” деб атаганлар. Қуръони карим ушбу ҳақиқатга нозик ишора қилади. Юсуф сурасини диққат билан мутолаа қилсак, Юсуф (алайҳиссалом) давридаги Миср ҳукмдори “фиръавн” эмас, балки, мудом “малик” яъни подшоҳ деган сўз билан тилга олинишини кўрамиз.\nЮсуф сурасида шундай марҳамат қилинади:\nяъни: “подшоҳ деди: уни ҳузуримга келтирингки, ўзимниннг хос кишиларимдан қилиб олай”.\nБошқа сураларда эса, Миср ҳукмдори фақат “фиръавн” сўзи билангина тилга олинади. Бунинг сабаби, юқорида айтилганидек, “Юсуф” (алайҳиссалом) давридаги ҳукмдорларнинг Мисрнинг туб аҳолисидан бўлмаганликларидир.\nАммо, Мусо алайҳиссалом даврига келиб, асл мисрликлар давлатни ўзларига қайтариб олган бўладилар ва улар халқ томонидан ҳам ўзлари томонидан ҳам фиръавнлар деб аталар эдилар. Қуръони Карим мазкур нарсаларни ўз вақтида аталган номлари билан тилга олди. Замонавий фан ривожланиб, бизларга энди маълум бўлган ҳақиқатнинг Қуръони Каримда 14 аср муқаддам айтиб қўйилганлиги, унинг қиёматга қадар давом этувчи беадад мўъжизаларидан биридир.\n710900cookie-check“Юсуф” сурасида акс этган тарихий ҳақиқатno\nОлдингиТажвид дарслари диски сотувга чиқарилдиКейингиМуфтий ҳазрат Қозон университетига ташриф буюрди


19:38 / 22.11.2017\nФото: Flickr/perzon seo\nАҚШда Алоқа бўйича федерал комиссия интернетни, у яратилганидан бери қандай кўринишда бўлса, шу тарзни йўқотиб ташламоқчи. Трамп томонидан лавозимига тайинланган Ажит Пай раҳбарлик қилаётган комиссия айни вақтга қадар интернетнинг нейтраллиги принципини йўқ қилувчи қонунлар тўпламини таклиф этмоқда, деб хабар берди Popular Mechanics.\nБутунжаҳон тармоғи асосларидан бири – тармоқ нейтраллиги принципи бўлиб, унга кўра провайдерлар тармоқнинг маълум бир иштирокчиларига кўпроқ эътибор қаратмайди. Яъни маълумот провайдер хоҳиш-истагидан қатъи назар бир хилдаги тезлик билан берилади. Шу билан бирга, Америкадаги йирик провайдерлар - AT&T, Comcast ҳамда Verizon бу принципдан воз кечишни таклиф қилмоқда.\nБу фойдаланувчиларнинг ўз провайдери тижорий манфаатларига қарамлигини келтириб чиқариши мумкин. Тасаввур қилинг, агарда "ВКонтакте"да сизда "Фейсбук"ка нисбатан анча секинроқ юкланса. Бундан ташқари, бу қонун интернетнинг ўтказиш имкониятини камайтириб, провайдерларга маълум сайтларга киришни тақиқлаш имконини беради. Провайдер худди шундай йўл билан қандайдир қидирув тизими ёки оқим сервисига кўпроқ эътибор қаратиши мумкин, ҳамда мижозларда бу билан қўшилишдан бошқа имкон қолмайди.\nЎз навбатида, провайдерларнинг айтишича, тармоқ нейтраллиги принципи уларни нархларни оширишга мажбурлайди, сабаби трафик миқдори доимий равишда ошади, улар эса назоратни ушлаб тура олишмайди. Нима бўлган тақдирда ҳам қонунлар тўпламининг қабул қилиниши интернетни бутунлай ўзгартириб юборади, ва у ҳозиргидек бўлмайди.


Имконият ташаббусларга йўл очади / ADOLAT ижтимоий-сиесий газетаси\nИмконият ташаббусларга йўл очади\nЖалақудуқлик партиядошимиз Малоҳатхон Сотволдиева Андижонда энг тажрибали чеварлардан бири саналади.\nСифатли ва замонавий тайёр кийимлар тикишда унга кўпчилик ҳамкасблари ҳавас қилишади. Яратган либослари аёлларнинг чиройига чирой қўшади. Шунданми, буюртмаларнинг кети узилмайди. Айниқса, байрам ва тантаналарда хотин-қизлар Малоҳат чевар тиккан кўйлакларни кийишни маъқул кўрадилар.\nОддий қишлоқ аёлининг бир қатор кўргазмаларда юқори натижаларга эришганлиги қувонарлидир. Моҳир чевар изланишдан, янгилик яратишдан чарчамайди. Унинг яратган либосларида тинчлик, бахт ва шодлик ўз ифодасини топади. Сизнинг дидингизни билса бас, қалб қўрини қўшиб, санъат асари даражасидаги буюм тайёрлайди.\n— Бухоро муҳандислик технология институтида талабалик йилларим тикувчиликка қизиқишим янада ортди, — дейди Малоҳатхон. — Олий таълим даргоҳини тамомлаб, касб-ҳунар коллежларида ишлаш билан бирга чеварлик билан шуғулландим. Тадбиркорлик фаолиятининг қўллаб-қувватланиши ва яратилган имкониятлар мени якка тартибдаги тадбиркор сифатида иш юритишга ундади. Олти йилдирки, шогирдларим билан 20 турдаги маҳсулотлар тайёрлаб, аҳолига етказиб бераяпмиз. Биз тиккан кийимлар давраларнинг безаги бўлаётганини кўрганда касбимизга бўлган меҳримиз янада ортади.\nЎз хонадонида чеварлик мактабини яратган суҳбатдошимизнинг режалари катта. У хусусий фабрика очиш, ҳар мавсумда янги коллекция яратиш билан мижозлар сонини бунданда кўпайтириш ҳаракатида. Бугун тўлиқ буюртма асосида ишлаётгани зиммасидаги масъулиятни янада оширмоқда. Зеро, тадбиркорга буюртмаларнинг кўпайиши ишонч ва масъулият, демакдир.\nФаол, ташаббускор сафдошларимиз билим ва қобилияти...\nМустақиллик йилларида юртимизда хотин-қизларнинг жамият ҳаётидаги мавқеини мустаҳкамлаш, ижтимоий-сиёсий фаоллигини ошириш борасида кенг кўламли иш...


20 январ 2022, Тошкент вақти: 15:21\nЎрал шаҳрида намойишлар 3 январь куни бошланди.\nҚозоғистоннинг нефтга бой шимоли-ғарбий қисмида жойлашган Жалпақтал қишлоғида улғайган Аслан Жамалиев сиёсатга илгари қизиқмаган.\nҒарбий Қозоғистон вилоятида телекоммуникация соҳасида таҳсил олган ва сўнгра уяли телефон дўконларида ишлаган Жамалиев сўнгги йилларда бошқа кўплаб қозоғистонлик каби нефть ва газ соҳасида ишлай бошлаган.\n39 ёшли Жамалиевнинг сўзларига кўра, нефть саноатида ишлай бошлаганидан кейин уни нега улкан табиий ресурсларга эга мамлакатда кўпчилик фақат «озиқ-овқат сотиб олиш учун етарли маош олади», деган савол қийнай бошлаган.\nҲукуматдан тўйганим учун норозилик намойишларига қўшилдим. Асосий масала қашшоқлик, лекин одамларни ғазаблантирадиган бошқа кўплаб сиёсий ва иқтисодий муаммолар бор», - дейди Ўрал турғуни Аслан Жамалиев.\nЖамалиевнинг сўзларига кўра, қўшни Атирау вилоятида топган ишида соатлаб ишлашга, кўп тер тўкишга мажбур бўлган.\nАммо у ойига 230 долларга яқин маош олган. Бу эса 570 долларни ташкил\nқилувчи расмий ўртача ойлик иш ҳақининг ярмига ҳам тенге мас.\n«Мен олий маълумотлиман. Катта тажрибам бор. Нима учун атиги 230 долларга ишлашим керак? Аслида, менга бошида бунда ҳам камроқ иш ҳақи таклиф қилишганди – ойига 160 доллар», дейди Жамалиев.\n«Бундай маош ҳеч нарсага емайди»\nЖамалиев ўтган йили COVID-19 билан касалланганидан кейин ишидан айрилган.\nУ январь ойи бошида ҳукуматга қарши норозилик намойишларида қатнашган минглаб қозоғистонликнинг биридир.\nҲукумат намойишларни кескин куч ишлатиб бостиргани учун\nзўравонликлар содир бўлди. Бугунга қадар аҳолиси 19 миллионга яқин бўлган мамлакатда ўнлаб одам ҳалок бўлди, юзлаб одам яраланди, 8 000 га яқин одам ҳибсга олинди.\nМисли кўрилмаган намойишлар 2 январь куни Қозоғистоннинг Жанаўзен шаҳрида газ нархи қимматлаганидан норози бўлган аҳоли тинч намойишга чиққанидан кейин бошланиб кетганди.\nЎралда 5 январ кунги норозилик.\nЖамалиев ҳозир истиқомат қилаётган Ўрал шаҳрида намойишлар 3 январь куни бошланди.\nДастлаб 80 га яқин ҳайдовчи ҳукуматдан кўпчилик ишлатадиган газ нархини туширишни талаб қилди.\nАммо намойишлар кучайгани сари, намойишчиларнинг талаблари ҳам ортиб борди: улар кенгроқ кўламдаги сиёсий ўзгаришларни талаб қила бошладилар.\n«Намойишлар фақат газ нархи билан боғлиқ эмас», деди Жамалиев.\n«Ҳукуматдан тўйганим учун норозилик намойишларига қўшилдим», дея сўзини давом эттирди у.\n«Асосий масала қашшоқлик, лекин одамларни ғазаблантирадиган бошқа кўплаб сиёсий ва иқтисодий муаммолар бор. Нормал, демократик мамлакатда яшашни хоҳлайман».\nЖамалиевнинг айтишича, у Қозоғистонда овоз бериш сиёсий ўзгаришларни олиб келиши мумкинлигига ишонган, бироқ мамлакатда ўтказилган сўнгги икки сайлов – 2019 йилдаги президентлик сайлови ҳамда 2021 йилдаги парламент сайловларидан кейин ҳафсаласи пир бўлган.\nЖамалиев иккала сайлов давомида ҳам маҳаллий мустақил кузатувчилар сафига қўшилган.\nПарламент сайловлари олдидан Жамалиев Ўрал кўчаларида одамларни ҳукмрон «Нур Отан» партиясига овоз бермасликка чорлаб, плакат илган.\n«Ўтган йилги сайловларда кўрган-кечирганларим туфайли [сиёсатга] бошқа бефарқ қарай олмадим» дейди - Аслан Жамалиев\nАммо унинг айтишича, сайловлар «сохталаштирилган», фаоллар ва мустақил кузатувчиларга «таҳдид қилинган». «Нур Отан» партияси сайловда ғалаба қозониб, парламентда ҳукмронликни сақлаб қолди.\nЭркин ва адолатли сайловларни кўрмаган мамлакатда сайлов натижалари ҳеч кимни ҳайратга солмади.\nЎрал шаҳри суди Жамалиевни ноқонуний «ташвиқот ҳозирлаш ва тарқатишда» айбдор деб топиб, унга 170 АҚШ доллари миқдорида жарима солди.\n«Ўтган йилги сайловларда кўрган-кечирганларим туфайли [сиёсатга] бошқа бефарқ қарай олмадим», деди у.\n«Ҳокимият томонидан юборилган провокаторлар»\nЖамалиев Ўрал шаҳрининг марказий Абай майдонида бошланган намойишларга 4 январь куни қўшилганини айтди. Унинг сўзларига кўра, одамлар тинч намойиш ўтказишган. Айримлар намойишчиларга чой ва овқат олиб келган, намойишчиларнинг ўзлари эса майдонни тарк этишдан олдин у ерни тозалаган.\nАммо Жамалиев намойишчилар ҳукумат биноси томон йўл олганидан кейин, йўқ жойдан бир гуруҳ «тажовузкор, аксарияти маст» ёшлар пайдо бўлиб, намойишчиларни иғво қилишга уринганини сўзлаб берди. Улар одамларни «судрай» бошлашган, «устига сакрашган», фаоллардан овоз кучайтиргичларни тортиб олишга уринишган.\nЖамалиевнинг таъкидлашича, безорилар орасида 2021 йилда бўлиб ўтган митингга халақит беришга уринган айрим шахсларни кўрган.\nҚозоғистон ҳукумати намойишчиларни полицияга ҳужум қилиш, ҳукумат биноларига ўт қўйиш ва корхоналарни талон-тарож қилишда айбламоқда. Аммо Жамалиев ҳукумат атайлаб оломон ўртасида тартибсизлик ва можаро қўзғатмоқчи бўлганини иддао қилди.\n«Бу ёшлар полиция намойишчиларни тарқатиб юборишига баҳона топиш мақсадида йиғин қатнашчилари ўртасида жанжал қўзғатиш учун ҳукумат томонидан юборилган провокаторлар, деб ўйлайман», деди Жамалиев.\n«Аммо биз улардан қочишга ҳаракат қилдик»\n5 январь куни эрталабгача полиция Ўралда намойишчиларни тарқатиб юборди ва юзлаб одамни ҳибсга олди.\nЖамалиев уч нафар полиция зобити уни майдонда ушлаб, полиция машинасига ўтқазганини сўзлаб берди.\n«Машина ичида мени резина таёқ билан калтаклашди, муштлари билан дўппослашди», деди у.\nУни полиция бўлимига олиб боришганидан кейин ҳам «уриш, тепиш ва сўкишлар» давом этган.\nЖамалиевнинг айтишича, уни полиция томонидан тайёрланган тилхатга имзо қўйишга мажбурлашган, сўнгра қўйиб юборишган. Унга ҳатто тилхатни ўқиш имкони берилмаган.\n«Офицерлардан бири агар мени яна [намойишга чиққанимни] кўришса, ўлдиришларини айтди», дея ҳикоя қилди Жамалиев.\nАммо Жамалиевнинг айтишича, уни энг ҳайратга солган нарса милиция ходимларининг полиция машинаси ичида намойишчиларни калтаклаш ва ҳақоратлаш пайтида ўз аҳволларидан шикоят қилганидир.\n«Улардан бири: “Мен ойига 260 доллар топаман, ишим туфайли оиламни кўрмайман, сенга ўхшаганлар эса ҳаётидан нолийди”, деди», дея сўзини давом эттирди Жамалиев.\nҚозоғистонда қўлга олинганлар сони 8 минг кишига яқинлашиб қолди\n5 январь куни маҳаллий расмийлар Ўралда тартибсизликлар бўйича 360 га яқин одам ҳибсга олинганини маълум қилишди. Уларнинг кўпчилиги кейинроқ қўйиб юборилган.\nҚозоғистон ҳукумати тартибсизликлар тугагани ва мамлакат бўйлаб тартиб ўрнатилганини айтмоқда.\nҲукумат тартибсизликларни хорижда тайёргарликдан ўтган «террорчилар» ва\n«бандитлар» бошлаганини иддао қилмоқда.\nАммо Жамалиев учун порлоқ келажак учун кураш ҳали тугамаган. У Қозоғистон халқи яна кўчага намойишига чиқишига ишонади.\n«Мени калтаклаган офицерлардан ҳеч гинам йўқ. Улар ўзлари тан олгандек арзимаган маош учун ишлайдиган бечоралар», деди Жамалиев Озодлик билан суҳбатда.\n«Аммо бу уларнинг танлови. Биз эса сиёсий фаоллигимизни давом эттирамиз».


Эрдўғон АҚШга Сурия ва Ироқдан чиқиб кетишни таклиф этди 24-10-2021, 16:30 | Zamin.uz\n19:40 / 27.09.2021\nАҚШ қўшинлари Афғонистондан чиқарилгандан сўнг, Сурия ва Ироқда ҳам шундай бўлиши керак. Бу ҳақда Туркия президенти Ражаб Тоййиб Эрдўғон CBS телеканалига берган интервюсида айтиб ўтган.\n«Албатта, агар менда танлов имконияти бўлса, мен ҳам улар Афғонистондан қўшинларини олиб чиққанидек, Сурия ва Ироқни тарк этишларини истардим. Агар биз дунёда тинч мақсадларда хизмат қилмоқчи бўлсак, мамлакат қўшинларининг ушбу мамлакатларда қолишининг маъноси йўқ. Бу давлатлар халқлари ва ҳукуматлари мустақил қарор қабул қилиш ҳуқуқига эга», — дея такидлаган у.\nШу билан бирга, Эрдўғон Туркиянинг Суриядаги қўшинлари борлигини ушбу давлатни тиклаш билан боғлаган.\n«Сурияда биз 100 минг уй-жой қураяпмиз. Одамлар, оилалар кўчирилди, улар ўз ватанидан қувилди. Биз улар учун уй-жой қураяпмиз. Бошқа мамлакатлар бу борада нима қилаётгани мени қизиқтиради. Буни тушуниш жуда муҳим», — дейди сиёсатчи.\nПрезидент Вашингтон, Москва, Бағдод ва Анқара Сурия ва Ироқда тинчлик ва барқарорликка эришиш учун биргаликда ҳаракат қилишига умид билдирган.\nАҚШ ҳарбийлари Суриянинг энг йирик нефт ва газ конлари жойлашган Дейр-аз-Зор, Ал-Ҳасака ва Раққа провинцияларидаги Суриянинг шимоли ва шимоли-шарқидаги ҳудудларни назорат қилади. Расмий Дамашқ бир неча бор ўз ҳудудида АҚШ ҳарбийлари борлигини «нефт ўғирлаш мақсадида босиб олиш» ва «давлат қароқчилиги» дея атаган.\nИроқда аксилтеррор коалиция бошида АҚШ ҳаракат қилади. Ироқ парламенти 2020 йил январ ойида кўпчилик овоз билан хорижий қўшинларни олиб чиқиш ва коалиция билан ҳамкорлик форматини қайта кўриб чиқиш учун овоз берган. Бу Вашингтон Бағдод аэропорти ҳудудида ўтказган операция учун жавоб бўлди, унда Эрон ислом инқилоби қўриқчилари корпуси қўмондони, генерал Қосим Сулаймоний ва Ироқ шиа қўшинлари бошлиғининг ўринбосари Абу Маҳди ал-Муҳандис ўлдирилганди. «Замин» янгиликларини «Вконтакти»да кузатиб боринг\nЯнгиликлар » Дунё » Эрдўғон АҚШга Сурия ва Ироқдан чиқиб кетишни таклиф этди


Қуръонни ёд олиш ҳақида!\n00:00 / 18.11.2011 | eski savollar | 1292\nХурматли Хасанхон, Хусанхон ва Абдулбосит қори акаларим. Аллоҳ таоло сизларни қилаётган ишларингизга ўзи барака берсин! мени саволим, Мен Қуръони Каримни ёд олишни бошладим, шунинг учун мен нималарга эътибор беришим керак! Маслаҳатингизга мухтожман.\nБисмиллаҳир Роҳманир Роҳийм.Ва алайкум ассалом.Сиз аавало Аллоҳ таолога ушбу тавфиқи учун шукр айтишни унутманг. У Зотга доимо дуо ва тазарруъда бўлинг. Ниятни тўғри қилинг ва банда томонидан лозим бўлган бошқа ишларни ҳам амалга оширишга ҳаракат қилинг. Қуръон ўқиш ва ёд олиш одобларига риоя қилинг: доимо таҳорат билан, қиблага юзланган ҳолда, покиза жойда, ҳаёлни бошқа ишлардан холи қилган ҳолда ёд олишга киришинг. Ҳар бир дарсни олдин бехато ўқишни ўзлаштиринг, кейин уни ёд олишга ҳаракат қилинг. Яхши ёд олганингиздан кейин китобга қарамай уни 100 ёки 150 бор ёддан такрорланг. Ҳар куни маълум миқорда ёд олишни вазифа қилиб олинг, вазифангизни адо қилмай туриб жойингизга ётманг. Ёд олмоқчи бўлган оятларингизни бирор мўътабар қорининг қироатини эшитишдан бошласангиз, янада яхши бўлади. Ҳар бир сурани ёки порани тугатганингизда уни бир бутун қилиб жамлаб олишни ҳам унутманг. Бунинг учун маълум кун тайёргарлик кўришдан ҳам эринманг. Ўрганингизни бирор устоздан, ускунага ёзилган қироатлардан фойдаланган ҳолда бир қатор ўтказиб олинг. Доимо ёд олган сура ва пораларингизни такрорлаб туринг ва буни ҳам маълум вазифа асосида олиб боринг.Шунингдек, сизга ушбу бўлимдаги "Ёдлашни осонлаштирувчи омиллар" сарловҳасида берилган жавобни ўқиб чиқишни тавсия қиламиз. Валлоҳу аълам.\nТақлид қилиб ўқиш\nХристианнинг Қуръон ўқиши кандай ?\nТафсири Ҳилолни устозсиз ўрганиш\nНифос вақтида Тафсир хилол ўқиш\nТавба сурасидаги оят\nНух алайҳиссалом шариати\nЎлганимдан кейин ҳам савоби тегиб турадими?\nҚуръонда коинотга чиққанлар ҳақида


Австралия 1,5 йил ичидаги биринчи мунтазам рейсни қабул қилди\nФото: threeedil / Unsplash\nАвстралиянинг Сидней шаҳри аэропорти 1,5 йил ичидаги биринчи мунтазам йўловчи рейсни қабул қилди. Самолёт Лос-Анжелесдан учиб келган. Бунгача мамлакатда ташқи дунё билан алоқа пандемия сабабли 590 кундан бери йўқ эди.\nАвстралиянинг Qantas авиакомпанияси самолётда келган йўловчилар карантиндан ўтмаслиги ёки бирор чекловларга амал қилиши шартмаслигини маълум қилган, чунки рейсга коронавирусга қарши тўлиқ эмланганларгина чиқарилган.\n“Авиакомпания пандемия вақтида австралияликларни хориждан қайтариш бўйича юзлаб рейсларни амалга оширди, бироқ бу рейс деярли 600 кун ичидаги биринчи мунтазам рейс бўлади”, деб қўшимча қилинган компанияда.\nQantas Group бош директори Алан Жойснинг айтишича, парвозлар режалаштирилгандан барвақт бошланган, чунки австралияликлар эмлаш бўйича миллий дастурда фаол иштирок этишган.\nАвстралия чегаралари тўлиқ эмланган сайёҳлар учун очилиб, улар барча карантин чекловларидан озод қилинган. 1 ноябрдан авиакомпания Лондон ва Лос-Анжелесдан мунтазам рейсларни амалга оширишни бошлайди. Шунингдек, бир қатор бошқа йўналишларни очиш режалаштирилмоқда.\nАвстралиялик оила чўл ўртасида тўрт кун қолиб кетди\nGoogle Австралияга 740 миллион доллар ажратишга қарор қилди\nБританияда рентгенологлар тақчиллиги сабабли рентген суратлари таҳлил учун хорижга юборилмоқда


Бангладеш олий суди мухолифат етакчисининг ўғлига ҳукм ўқиди\n15:03 / 21.07.2016\nБангладеш олий суди мухолифат етакчиси ва мамлакат ҳукуматининг собиқ раҳбари Холид Зиёнинг ўғли Ториқ Раҳмонни пул ювганликда айблаб, етти йил қамоқ жазосига ҳукм ўқиди. Бу ҳақда Бангладеш оммавий ахборот воситалари хабар бермоқда.\nБундан ташқари, Раҳмонга 2,5 миллион долларлик жарима қўлланилган. Бу 2003-2007 йилларда у томонидан мамлакат пулларини ювган миқдори билан тенг.\nҲукм Раҳмоннинг иштирокисиз чиқарилди. Чунки у неча йиллардан буён хорижда яшаб келади. Унинг бизнес ҳамкори Ғиёс Уддин ал Маъмунга нисбатан 2013 йилда 7 йиллик қамоқ жазоси ва 5 миллион долларлик жарима белгиланган эди. Олий суд 21 июль куни муддатни тасдиқлади, бироқ жарима миқдорини икки баравар камайтирди.


«Автотест» монополияси тугатиладими?\nҲайдовчилик малакасини ошириш талаби фақат тижорат сифатида йўловчи ва юк ташиш билан шуғулланувчи шахсларга нисбатан сақланиб қолниши мумкин\nЎзбекистон Адлия вазирлиги расмий телеграм каналида юридик шахслар ҳайдовчилариинг малака оширишига бўлган талабларини қисман бекор қилишга қаратилган қонун лойиҳасини ишлаб чиқараётгани ҳақида хабар берган.\n«Адлия вазирлиги томонидан автотранспорт воситалари ҳайдовчиларини тайёрлаш ва малакасини ошириш бўйича «Автотест»нинг монопол ҳуқуқларини бекор қилиш бўйича Ҳукумат қарори лойиҳаси тайёрланмоқда», — дейилган хабарда.\nЛойиҳада ҳайдовчиларни тайёрлаш ва малакаси ошириш фаолияти билан шуғулланиш ҳуқуқини қонунчиликда белгиланган талабларга жавоб берадиган ҳар қандай автомактабларга бериш кўзда тутилмоқда.\nБундан ташқари, вазирлик юридик шахсларга тегишли автотранспорт воситалари ҳайдовчиларига ўрнатилган малака оширишга оид талабни қисман бекор қилишни кўриб чиқмоқда. Шунингдек, ҳайдовчилик малакасини ошириш талаби фақат тижорат сифатида йўловчи ва юк ташиш билан шуғулланувчи шахсларга нисбатан сақлаб қолдириш таклиф қилинмоқда.


Превью: “Насаф” – “Пахтакор” – Voha.uz\nVoha.uz > "Насаф" ҳақида > Превью: “Насаф” – “Пахтакор”\nПревью: “Насаф” – “Пахтакор”\n17-11-2017 authorФикр билдиринг"Насаф" ҳақида, Янгиликлар 264\nФутбол ишқибозларини 19 ноябр кунги 29-тур доирасидаги қизиқарли ва ҳаяжонли ўйинлар кутиб турибди. Жумладан, турнинг марказий учрашуви – йил ўйини дея таъриф берилаётган учрашув Қаршида, “Марказий” стадионда бўлиб ўтади. Шу куни “Насаф” Тошкентнинг “Пахтакор” жамоаси билан баҳслашади. Ушбу учрашув тақдири бу йилги чемпионатда кумуш медал эгасини аниқлаб бериши мумкин.\nБу икки жамоа ўртасидаги учрашувлар доимо кескин ва шиддатли кечган. Бу жамоалар қаерда ўйнамасинлар доимо қизғин ва чиройли футбол кўрсатишади.\nНавбатдаги учрашувнинг аҳамияти эса анча юқори.\n“Насаф” (Қарши) – “Пахтакор” (Тошкент)\n19.11.2017. “Марказий” стадион. 14:00да\nБош ҳакам: Зокиржон Қодиров (Навоий)\nҚанот ҳакамлари: Обид Жумаев (Навоий), Руслан Самандаров (Навоий)\nЗахира ҳаками: Шуҳрат Ражабов (Бухоро).\nНазоратчи: Алишер Абдуллаев (Тошкент)\nБу йилги кубок баҳсларининг ҳар иккала учрашувида ҳам “шерлар”ни таслим қилган “аждарлар”, Тошкентда бўлган чемпионат учрашувида имкониятни бой беришган.\n“Насаф” – “Пахтакор” жамоалари бу сафар чемпионатдаги ўзаро 42-учрашувда майдонга тушадилар.\nМазкур жамоаларнинг ўзаро учрашувлари тарихига назар ташлайдиган бўлсак, шу пайтгача улар 41 марта ўзаро куч синашганлар. Шулардан 23тасида “шерлар” ғолиб бўлишган, 10та учрашувда ғолиб аниқланмаган. Қолган 8 учрашувда “аждарлар” ғалаба нашидасини суришган. Тўплар нисбати эса 32-59ни ташкил қилмоқда. Устунлик “Пахтакор” томонида. Дуранг натижаларнинг кўпи Қаршида қайд этилган. “Аждарлар” ўз тарихида “Пахтакор” устидан 2002 йилги чемпионатда энг йирик 4:0 ҳисобида устун келишган. “Пахтакор” ҳам шу йили ўз майдонида, худди шу ҳисобда ғалаба қозонган.\nЎзаро ўйинларда “Насаф” 34 очкони қўлга киритган бўлса, “Пахтакор” 79 очкога эга бўлган.\nҚаршида ўтказилган ўзаро учрашувлар\nУшбу жамоалар Қаршида бунгача 20 марта чемпионат учрашувларида туқнаш келишган. Шуларнинг 7тасида “Насаф” ғалаба қозонган, “Пахтакор” эса 6 марта ғалабага эришган, қолган 7 учрашувда муроса кўчаси танланган. Қаршидаги учрашувларда дарвозаларга жами 37та тўп киритилган. Тўплар нисбати бўйича устунлик “Насаф” томонида 20:17. “Пахтакор” сўнгги бор Қаршида 2015 йили ғалаба қозонган – 0:1\nҚаршидаги сўнгги ўзаро беш учрашув натижаси\n19.08.2016. “Насаф” – “Пахтакор” 2:1\n04.11.2015. “Насаф” – “Пахтакор” 0:1\n01.06.2014. “Насаф” – “Пахтакор” 1:1\n20.09.2013. “Насаф” – “Пахтакор” 1:1\n19.10.2012. “Насаф” – “Пахтакор” 0:2\n“Насаф” ўтган йилги чемпионатда ўз майдонида “Пахтакор”ни 2:1 ҳисобида мағлуб этган эди. Ушбу учрашувдаги жамоамиз голларига Игорь Голбан ва Драган Черанлар муаллифлик қилишган. Жамшид Искандаров эса жамоамиз голларига пенальтидан жавоб қайтарган.\n“Пахтакор” жамоасининг тўпурарлари ҳақида\n“Пахтакор” жамоаси футболчилари жорий чемпионатда рақиблари дарвозасини 44 марта ишғол қилишди ва ўз дарвозасидан 24та тўп олиб чиқишган. Ушбу 44та тўп 16 нафар футболчи томонидан киритилган. Бир учрашувда “Пахтакор” рақиби футболчиси ўз дарвозасига гол киритиб қўйган. Айни пайтдаги жамоа тўпурари Игорь Сергеев ҳисобланади, у 13 марта гол киритган. Иккинчи ўринда ярим ҳимоячи Тиаго Безерра (Бразилия) бормоқда, у 4та тўп киритган. Владимир Козак, Суҳроб Нуруллаев ва Марко Симичлар (Сербия) ҳисобида 3тадан тўп бор.\nУшбу жамоаларнинг ўринбосарлари ўртасидаги учрашув 18 ноябр шанба куни Спутник қўрғонидаги ёшларимиз қароргоҳи майдонида соат 14:00да бошланади.\n“Насаф” ўз мухлислари билан фахрланади!\n“Насаф” клубимизнинг содиқ ва жонкуяр мухлислари жуда кўп. Бундай мухлисларимиз жамоамизни хоҳ сафар, хоҳ уй учрашувлари бўлсин яқиндан қўллаб-қувватлаб келишмоқда. Биз шундай мухлисларимиз билан доимо фахрланамиз!\nНавбатдаги “Пахтакор”га қарши учрашувда ҳам клубимиз ишқибозларидан жуда катта нарса талаб қилинади. Улар бу учрашувда ҳар қачонгидан фаол бўлишлари, жамоамизнинг ўн иккинчи ўйинчиси сифатида далда бўлишлари зарур бўлади.\n“Насаф” ўз мухлислари учун ўйнайди!\nШундай экан, барча жамоамиз мухлисларини ҳар қачонгидан фаол бўлишларини ва “Марказий” стадионимизга ташриф буюриб, чиройли ишқибозлик қилишларига таклиф этиб қоламиз.\nФарғонадаги баҳсни Ҳасан Рўзиев бошқаради\n“Насаф” ФМ битирувчиларига дипломлар топширилди\n22:57 ЎФФ йилнинг энг яхшиларини тақдирлади 0\n12:39 «Машъал»: «Мавсумдаги аламли мағлубиятлар» 0


Самарқандда «Валдай» мулоқот клубининг Х Осиё конференцияси ўтказилмоқда. «Марказий Осиё ва Евроосиё: глобал тартибсизлик чақириқлари олдидан кўп томонлама ҳамкорлик» мавзусида ўтказилаётган бу конференцияда Шанхай ҳамкорлик ташкилотининг собиқ бош котиби тожикистонлик Рашид Алимов ҳам қатнашди. У Россия ва Хитойни минтақа учун икки муҳим мамлакат деб атади.\n«Минтақа мамлакатлари учун Россия ва Хитой энг ишончли ҳамкорлар ҳисобланади. Парвозга шайланаётган Ўрта Осиёнинг қанотлари айнан Россия ва Хитой. Минтақа мамлакатлари ўзаро ҳамкорлик орқали ривожланиши мумкин. Охирги йилларда мамлакатлар ўртасидаги савдо айланмаси ўсиб бормоқда. Хитой ва Россия минтақанинг доминантлари эмас, мавжуд ҳамкорлардир.\nРоссия, Хитой ва минтақадаги 5 та мамлакатнинг ўзаро товар айланмаси бир йилда 20 фоизга, яъни 25-27 миллиард долларга ошди. Таққослаш учун АҚШ ва Марказий Осиё ўртасидаги товар айирбошлаш ҳажми 2,7 миллиард долларни ташкил қилади. Гап таққослашда ҳам эмас, ҳамма ўз ҳамкорини ўзи топади.\nЭришилган ютуқлардан ҳаволаниб, тўхтаб қолиш эмас, ишончли ҳамкорлар билан ишлашда давом этиш керак»,— деб Алимовнинг сўзларини келтирмоқда Kun.uz мухбири.


Суриштирув: 32 ёшли мактаб директори ўлдирилишига нима сабаб бўлди? | Ўзбекистон ва жахон янгиликлари\nСуриштирув: 32 ёшли мактаб директори ўлдирилишига нима сабаб бўлди?\nЎзбекистон 5 ноябрь 10:37 1 176\nСамарқандда мактаб директорига оғир жароҳат етказилиши оқибатида жабрланувчи ҳаётдан кўз юмгани тўғрисида хабар берган эдик. Вилоятнинг Ургут тумани, Бешёғоч қишлоғида 30 октябрь куни содир бўлган қотилликни «Дарё» мухбири воқеа жойида ўрганди.\nФожиадан кейинги мулоҳаза: наҳотки Ургут туман ҳокимлиги, туман фермерлар уюшмаси, ер ресурслари ва давлат ер-мулк кадастри тумандаги фермер хўжаликларининг ер майдонини аниқлаб бермаган бўлса? Бу иш ўз ҳолига ташлаб қўйилган бўлса, келгусида яна қанча муаммолар келиб чиқишини тасаввур қилишнинг ўзи мушкул.\nУргут туман ҳокимлигининг мазкур ҳолат бўйича муносабатини кутиб қоламиз.


Ғарб ОАВлари Трампга "Путин билан дзюдо соати" шоусида иштирок этишни таклиф қилишди\n07:51 / 22.06.2016\nҒарб журналистлари АҚШ президенти лавозимига номзод Дональд Трампга телевизион бизнес билан шуғулланиб, "Путин билан дзюдо соати" шоусида иштирок этишни таклиф қилишди. Мухбирлар сиёсатчи Путинга бир неча маротаба ўз рўйхушлигини билдирганини ва бунда пул қилиш вақти келганини таъкидлаб ўтишди.\n"Кўринишича, АҚШ ва Россия ўртасидаги муносабатларни тиклашнинг энг яхши усули Путин Трампга дзюдо бўйича малакаларини кўрсатадиган махсус шоу яратишдир", деб ёзмоқда Foreign Policy нашри.\nТрамп Россия президенти ҳақида бир неча маротаба мақтов сўзлари айтган. Яқиндагина у телеэфирда Путин етакчилик борасида Барак Обамадан фарқли ўлароқ, "аъло" баҳога сазоворлигини айтган. Трамп, шунингдек, АҚШ-Россия муносабатларини яхшилаб, "Путин билан чиқишиб кетишини" айтганди.\n"У президент Обамани мутлақо ҳурмат қилмайди. Мен у билан (Путин) гаплашаман, мен биз чиқишмайдиган кўпчилик дунё етакчилари билан чиқишиб кетаман", деб айтганди Трамп.


МИБ қарздорнинг 10 та автотранспорт воситасини...\n02.11.2018 09:59 0 671\nМажбурий ижро бюросининг Когон шаҳар бўлими томонидан Когон туманлараро судининг 2018 йил 25 майдаги қарздор 6-сон «Нефтгазқурилиштаъмир» АЖдан республика бюджети фойдасига 622,5 млн. сўм солиқ қарзини ундириш тўғрисидаги ижро ҳужжати юзасидан мажбурий ижро ҳаракатлари амалга оширилди.\nУнга кўра, қарздорга тегишли бўлган «Каптива», «МИДИБУС SAZNP21», «АВЕО», «ГБАСНГ NEXIA GL», «Газ 531201АЦ36» русумли ва бошқа жами 10та автотранспорт воситалари рўйхатга олиниб хатланган.\nУшбу кўчмас мулк объектлари 2018 йил 25 октябрь куни «E-IJRO AUKSION» тизимига электрон онлайн аукцион савдоларини ташкил этиш учун жойлаштирилган.\nМол-мулк сотувидан келиб тушган пул маблағлари ҳисобидан қарздорнинг республика бюджети олдидаги қарздорлигини қоплаш белгиланган.\nМажбурий ижро бюроси қарздор\nҲодиса 11/09, 10:56


Qalampir.uz - Остонада қурилаётган “Абу-Даби плаза” мажмуасида ёнғин чиқди\n10:01, 01.04.2016 Олам\nБино тўлиқ қуриб битказилгач, унинг баландлиги 382 метр бўлиши айтилмоқда.\nПайшанбадан жумага ўтар кечаси Қозоғистон пойтахти Остона шаҳрида қурилаётган “Абу-Даби плаза” мажмуасида ёнғин келиб чиқди. Бу ҳақда Қозоғистон Ички ишлар вазирлигининг фавқулодда вазиятлар бўйича қўмитаси раиси Руслан Имонқулов маълум қилди, дея РИА Новости хабар бермоқда.\n“Бугун, 1 апрель куни 00:43да ( Тошкент вақти билан 31 март 23:43да) янги қурилаётган “Абу-Даби плаза” биносининг иккинчи қаватида иситгич ёниб кетди. Ўт ўчирувчилар ёнғинни 03:25да ўчиришга муваффақ бўлдилар”, - дейди Имонқулов.\nУнинг сўзларига кўра, ёнғин майдони 50 метр квадратни ташкил этган. Қурбонлар ва жароҳатланганлар йўқ.\nОловни ўчиришда 41 нафар ўт ўчирувчи, 10 та техника воситаси ва Ички ишлар вазирлигининг фавқулодда вазиятлар бўйича қўмитасининг тиббий ёрдам ходимлари ва техникалари иштирок этган.\nМазкур ёнғин “Абу- Даби плаза”да биринчи эмас. Жорий йилнинг 13 февралида ҳам бу мажмуада ёнғин келиб чиққан эди. Бунда олов ёғоч қипиқлари орқали тарқалган. Бундан ташқари, 4 март санасида яна ёнғин юз берди.\nМаълумот ўрнида, Остонада “Абу-Даби плаза”нинг қурилиши 2010 йил ноябрь ойида бошланган. Бино қурилиши ниҳоясига етгач, Марказий Осиёдаги энг баланд бино бўлиши кутилмоқда. Мажмуа 88 қаватдан иборат бўлади, баландлиги эса 382 метрни ташкил этади. Бинонинг умумий майдони 510 минг квадрат метр. Лойиҳа қиймати, тахминан, 1,6 миллиард АҚШ доллари деб баҳоланмоқда.\nТеглар:Қозоғистон Остона Абу-Даби плаза Ёнғин\n16:23, 04.02.2019 4 671\n14:52, 04.02.2019 5 703\n16:37, 31.01.2019 4 376


Президент: «Энди янги мактаблар маҳалла фаоллари, ота-оналар ва жамоатчилик назорати остида қурилади ва фойдаланишга қабул қилинади» - Anhor\nAnhor Все посты Президент: «Энди янги мактаблар маҳалла фаоллари, ота-оналар ва жамоатчилик назорати остида қурилади ва фойдаланишга қабул қилинади»\nПрезидент Шавкат Мирзиёев раислигида мактаб таълимини ривожлантириш масалалари юзасидан видеоселектор йиғилиши ўтказилди.\nЭнди янги мактаблар маҳалла фаоллари, ота-оналар ва жамоатчилик назорати остида қурилади ва фойдаланишга қабул қилинади, дея Шавкат Мирзиёевнинг сўзларини келтиради президентнинг матбуот котиби Шерзод Асадов\nДавлат раҳбари мактаб таълими тизимидаги камчилик ва муаммоларни санаб ўтди. Бугунги кунда республика бўйича 1 минг 695 та мактаб мукаммал таъмирга муҳтожлиги, ҳанузгача 179 та пахсадан қурилган мактаб мавжудлиги, 3 мингдан зиёд мактаб учун қўшимча ўқув бинолари зарурлиги танқид қилинди. Янги массивлар барпо этилиши, қишлоқ инфратузилмаси кенгайиши ва аҳоли ўсиши натижасида яна 270 та мактаб қуришга эҳтиёж бор.\nҲозирда 2,3 мингта мактабнинг спорт зали мавжуд эмас. Таълим сифати паст бўлган 84 та мактабнинг бирорта ўқувчиси ўтган йили олийгоҳга кирмаган. Мактаб кутубхоналаридаги китоб фонди йиллар давомида янгиланмаган. Миллий мусиқа анжомлари атиги 615 та мактабда мавжуд.\nПрезидентнинг сўзларига кўра, фойдаланиб келинаётган таълим стандартлари, ўқув дастурлари фақатгина назарий билим беришга йўналтирилган бўлиб, уларни мантиқий фикрлашга, амалий кўникмаларни шакллантириш, бир сўз билан айтганда, уларни ҳаётга тайёрлашга ўргатмаяпти.\nШу билан бирга, бугунги кунда 504 минг педагогдан 12 фоизи ўрта махсус маълумотли, 38 фоизида эса умуман малака тоифаси йўқ.\n«Таълим сифатини мутлақо янги босқичга олиб чиқиш бўйича катта ислоҳотларни бошлаймиз», — деди давлат раҳбари.\nШавкат Мирзиёев ўқитиш методикаси, дарсликлар, партадан тортиб, биносигача тўлиқ қайта кўриб чиқилишини таъкидлади. Энг аввало, келгуси беш йилда 1,2 миллион ўқувчи ўрни яратилиши лозим. Ушбу мақсадлар учун жорий йилнинг ўзида 527 та мактабни қуриш ва реконструкция қилишга 2,5 триллион сўм ажратилган.\nПрезидент янги қурилаётган ва таъмирланаётган мактаблар ҳам ўқувчилар, ҳам педагоглар учун қулай ва мослашувчан бўлиши, янги қурилаётган мактабларда қуёш панели ва иссиқ сув коллектори албатта бўлиши шартлигини қайд этди. Мутасаддилар ва вилоят ҳокимларига бир ой муддатда янги талаблардан келиб чиқиб, “намунавий мактаб” лойиҳаларини тақдимот қилиш топширилди.\n«Мактабларнинг дарс тугаши билан ёпилиши – бу мутлақо нотўғри. Кутубхона, спорт зал, компьютер хоналари, тадбирлар зали доимий ишлаши, уларда ҳар куни мусобақа, концерт, китобхонлик, мушоира, “Заковат” ва бошқа интеллектуал ўйинлар ўтказилиши керак», – дея қайд этади президент.\nХалқ таълими вазирлигига келгуси икки йилда барча мактаб ўқув дастурларини қайта кўриб чиқиб, дарсликларни илғор тажрибалар асосида, тўлиқ янгилаш вазифаси қўйилди. Жорий йилда дарсликларни янгилашга ўтган йилга нисбатан 4 баробар кўп – 605 миллиард сўм ажратилмоқда.


Мактаб ўқувчиларининг баҳорги таътили 21 мартда бошланиб, 27 мартда тугайди\n28 январ 2021, Тошкент вақти: 00:29\nУмумий ўрта таълим мактабларида баҳорги таътил 2019 йил 21 мартдан бошланиб 27 март куни якунланади. 28 март IV чоракнинг биринчи куни ҳисобланади.\nБу ҳақда Халқ таълими вазирлиги Ахборот хизмати хабар қилди.\nАйтилишича, таътил даврида ўқувчиларнинг бўш вақтларини мазмунли ташкил этиш мақсадида қатор ишлар амалга оширилади.\n"Барча таълим муассасаларида ўқувчи-ёшларнинг бўш вақтларини мазмунли ўтказишга қаратилган турли маданий-маърифий тадбирлар, ижодий учрашувлар, интеллектуал мусобақа ва кўргазмалар ташкил этилади", дейилган вазирлик хабарида.


Коррупция учун судланган Николя Саркози яна суд олдида жавоб беради » Независимое информационное агентство. «ҲАМСИНФ»\nНезависимое информационное агентство. «ҲАМСИНФ» » . » Главная » Коррупция учун судланган Николя Саркози яна суд олдида жавоб беради\nКоррупция учун судланган Николя Саркози яна суд олдида жавоб беради\nФранциянинг собиқ президенти, коррупция учун судланган Николя Саркози яна судланувчилар ўриндиғидан жой олиши мумкин. У ўз сайлов кампаниясини молиялаштиришдаги қонунбузарликда гумон қилинмоқда.\nBFMTV телеканалининг хабар беришича, Саркозининг президентлик кампанияси учун 2012 йилда Париждаги Розилик майдонида ўтган намойишлардан бири “Бигмалион” компанияси томонидан ташкиллаштирилган. Бундай тадбирлардан ҳаммаси бўлиб 40та бўлган.\nТаъкидланишича, Францияда президентликка номзодларнинг сайловолди кампанияси харажатлари қонунга кўра 22,5 млн евродан ошмаслиги лозим. Бундан ортиқ харажатлар учун жазо кўзда тутилган. Бироқ маълум қилинишича, Саркозининг сайлов кампанияси унга ва унинг тарафдорларига 42,8 млн еврога тушган.\nСобиқ президентнинг сайлов кампанияси атрофида 2014 йилда можаро авж олган. Ўшанда ҳар бир тадбир учун иккита ҳисобот юритилгани, унинг доирасида “Бигмалион” Саркози штабига рақамлар кичрайтирилиб кўрсатилган ҳисобни тақдим қилгани, қолган суммани эса собиқ президентнинг “Халқ ҳаракати учун иттифоқ” партияси тўлагани аниқланган.\nУшбу иш бўйича судланувчилар ўриндиғидан 14 киши, жумладан “Бигмалион” ходимлари ва Жером Лаврийо бошчилигидаги Саркози сайлов кампаниясининг вакиллари жой олган. Лаврийо фирибгарликларда иштирок этганини, бироқ фирибгарлик схемалари ташаббусчиси бўлмаганини тан олган.\nЭнди суд ҳар бир судланувчининг бу ишдаги айбдорлик даражасини аниқлаши керак бўлади. Ушбу иш бўйича суд жараёни май ойида бошланиши кутилмоқда.\nТелеканал маълумотларига кўра, Саркози айбдор деб топилса, унга бу иш бўйича қўшимча бир йил қамоқ жазоси белгиланиши ҳамда 3,7 минг евро жарима солиниши мумкин.\nАввалроқ Саркози коррупция ва судьяларни сотиб олишда айбдор деб топилиб, 3 йиллик қамоққа ҳукм қилинганди. Собиқ президент белгиланган муддатнинг 2 йилини шартли равишда ўтайди.


Тўрт туманда янги ҳокимлар иш бошлади - 12.08.2021, Sputnik Ўзбекистон\nҒиждивон, Гулистон, Хива ва Пайариқ туманлари раҳбарлари ўзгарди. 12.08.2021, Sputnik Ўзбекистон\nТОШКЕНТ, 12 авг – Sputnik. Бугун, 12 август куни Бухоро вилоятининг Ғиждувон, Сирдарё вилоятининг Гулистон, Хоразм вилоятининг Хива ва Самарқанд вилоятининг Пайариқ туманларида янги ҳокимлар иш бошлади.Шерзод Aшуров Бухоро вилояти Ғиждувон тумани ҳокими этиб тайинланди. У бунга қадар 2018 йилдан буён Бухоро вилояти давлат солиқ бошқармаси бошлиғи лавозимида ишлаб келаётган эди.Сайдимқул Бегимқулов Сирдарё вилояти Гулистон тумани ҳокими лавозимига тайинланди. У 2012 йилдан бугунги кунга қадар Товар хом-ашё биржаси Сирдарё вилояти филиали директори лавозимида ишлаб келаётган эди.Ҳурмат Матрасулов Хоразм вилояти Хива тумани ҳокими вазифасини бажарувчи этиб тасдиқланди. У бунга қадар вилоят бандлик бош бошқармаси бошлиғи вазифасида ишлаб келган.Зафар Эргашев Самарқанд вилояти Пайариқ тумани ҳокими этиб тасдиқланди. У шу пайтгача Самарқанд вилояти қишлоқ хўжалиги бошқармаси бошлиғи вазифасида ишлаб келган.\nянги тайинлов, ҳоким ўзгариши, ғиждувон тумани, гулистон тумани, хива тумани, пайариқ тумани\nҒиждивон, Гулистон, Хива ва Пайариқ туманлари раҳбарлари ўзгарди.\nТОШКЕНТ, 12 авг – Sputnik. Бугун, 12 август куни Бухоро вилоятининг Ғиждувон, Сирдарё вилоятининг Гулистон, Хоразм вилоятининг Хива ва Самарқанд вилоятининг Пайариқ туманларида янги ҳокимлар иш бошлади.\nШерзод Aшуров Бухоро вилояти Ғиждувон тумани ҳокими этиб тайинланди. У бунга қадар 2018 йилдан буён Бухоро вилояти давлат солиқ бошқармаси бошлиғи лавозимида ишлаб келаётган эди.\nСайдимқул Бегимқулов Сирдарё вилояти Гулистон тумани ҳокими лавозимига тайинланди. У 2012 йилдан бугунги кунга қадар Товар хом-ашё биржаси Сирдарё вилояти филиали директори лавозимида ишлаб келаётган эди.\nҲурмат Матрасулов Хоразм вилояти Хива тумани ҳокими вазифасини бажарувчи этиб тасдиқланди. У бунга қадар вилоят бандлик бош бошқармаси бошлиғи вазифасида ишлаб келган.\nЗафар Эргашев Самарқанд вилояти Пайариқ тумани ҳокими этиб тасдиқланди. У шу пайтгача Самарқанд вилояти қишлоқ хўжалиги бошқармаси бошлиғи вазифасида ишлаб келган.


Sayyod o'z blogida "Бехаёлик посбонлари Лола ва Азизага!" deb atadi. - 4 Февраля 2016 - www.SheJoT.CoM\nГлавная » 2016 » Февраль » 4 » Sayyod o'z blogida "Бехаёлик посбонлари Лола ва Азизага!" deb atadi.\nSayyod o'z blogida "Бехаёлик посбонлари Лола ва Азизага!" deb atadi.\nSayyod o'z blogida qo'shiqchi Lola va Azizaning Instagramdagi blogida qo'shiqchi Tamilaga bo'lgan fikrini chop etganda Sayyod ularning fikrini ko'ngliga yaqin oldi shakili ularga nisbatan quyidagicha fikr bildirdi:\n"Олишмай дегандиму хаддан ошишяпти.\nКенг оммага ЯХШИЛИК ва ҚАЛБ гўзаллиги хақида уввос солганлар бировларни хақоротлаб ва хаттоки фарзандларигача Худо урсин деганида қалби АСЛИ қанчалик бўлди буёғи?\nМенталитетимизга зид либослари билан лицензиясидан айро хонанда Лола ва бэк вокалчи ("Сетора”нинг яна бир омадсиз сўнгги таркибидаги иштирокчи, Д,Махкамов билан турк қўшиғини ўғирлаб қайта ўзбекча дуэт қилиб айтган) Азиза Низомовалар шу кунларда тарқалган видео негадир уларнинг хамиятига тегиб, тегибла кетаётганиданми инстаграм оламида бош кўтаришмоқда.\nБу икки шахсларнинг кўтараётган мавзулари мохиятида тарқалган видеони мухокама қилмаслик ва умуман бундай нарсаларга кўз юмиб кетишлик ётибди. Камида бефарқ бўл ва аслида иштонни бошга кийишликкача рухсат бўлсин деган шиор!\nЎз сахифаларида минглаб одамларга асосан баландпарвоз иқтибослар билан ЯХШИЛИК дея бонг ураётган бу икки шахснинг тарқалаётган видеолар борасида ишлатаётган сўзларига эътибор қаратсангиз бу жирканч сўзлар уларнинг дунёқарашидаги тушунчаларми ё аламзадаликми дейсан?\nАзиза Низомова боласи борми йўқми билмадиму, аммо умуман унга тегишли бўлмаган тарқалган видео мавзусини кўтариб чиққан интернет журналистларини фарзандларигача Худо урсин дейиши ақлга сиғмайди.\nНега бировни ўзи истаб яланглаган ОРҚАсини мухокамаси сенга шу қадар тегиб кетгани тушунарсиз. Балки неча йиллик "ижодингда” хамма қўшиқчиларни фақатгина айнан ОРҚАсидан томоша қилишдек "бэк”идагина жойинг лойиқ топилганидами, на гурух ва на дуэтда омадинг чопмаганигами, хаммага ёқяптику деб Шахзодани кўринишигача (балки) "қилдирибми, ясатибми” олганинг хам фойда бермаётганигами билмасам энди. Ўша ўзлик ва ўз фикрига содиқликка келсак, бошқаларни ишига суқилмаларинг дея туриб сенга нима суқилиб? Гапларинг мохиятини ўзига гапларинг зид.\nФарзандда нима гунох? Сенда қадр қиммат ва муқаддаслик тушунчалари бормики бировни бегунох фарзандларини Худо урсин дейсан? Боланг бўлса Худодан унга бахт тила, сени мабодо юришмаган омадингни унга қўшиб берган бўлсин дегин, умр тила болангга! Агар боланг йўқ бўлса Худо тирноққа зор қилмасин дегин!\nЮраверайсанми тинчгина "40 долларлик ишимга шукр " деб студиялардан ризқингни териб "увиллаб”. Биров бунда лицензиянг борми деб сўрамаётган бўлса, тўғрими? Нима бор бировларни қилмишига бошқаларни боласини қарғаб?!\nШунча йил бошқа кимларнидир овозини БОР қилиб туриш учун сахна ортида терлаб пишиб, студияларда деярли ўшаларни йўқ овозини бор қилиб туриб хеч нарсага эришмаган бўлсанг бу сени танловинг! Зўр овозинг бор, иқтидоринг аъло бўлса , ундан ўзинг учун керакли тарзда фойдалана олмай, аламингдан бировларни кетяланг мавзусида бошқаларни боласигача қарғашгача ахволга келдингми шўрлик? Бировларни бегунох фарзандигача қарғаш учун Худони тилга олган сени қалбингда ўзинг учун Худодан яхшилик сўраш учун куч қолган бўлсин ишқилиб.\nЛолани хануз лицензияси қайтарилмагани мохиятига тарқалган видео мохиятига шу қадар хосмидики чидаб туролмаяпти? Шахсий хаётидаги аламларини хам шунда бир қилиб олмоқчими? Сени бошингга келган кўргуликларни сен қандай татияптган бўлсанг, тарқалган видео сохибаси хам шу қадар ўз танлаган йўли ва қилмиши учун натижасини тотяпти ва бунда уни хечким мажбурламагани ёки яширин тарзда суратга олиб тарқатмагани тушунарли хол!\nСайт сохиблари ва сен ерга уриб ташлаган ўша хонандани продюсерида нима айб? Ёмон бўлсин деганмиди? Шунча пули куйган сенми ё ўша продюсерми? Мехнатичи? Концертингга ёрдам беришга хаттоки ўзингни "Тарона”дан одам қолмаганида кунинг шу продюсерга ялинишгача қолувдику. Унутдингми?\nЎсмирлик чоғларингизда Россия твсидан Майя тахаллуси билан кўрсатган клипингиздаги лавхаларни одамлар унутган деб ўйлайсизми? Қорлар ёғиб излар ёпилиб кетганмикин? Ха, албатта тегиб кетадида тарқалган видеолар мавзуси! Балки "Кел” клипини бошқа тури хақида хам кенг оммага айтиб берарсиз? Кимга аталганди у клип ва унинг иккинчи қисми қай тарзда эди? Булар хақидаям айтақолинг халққа! Билишсин нега бу мавзуда Клара Цеткин бўлиб олганингизни.\nТилимни қичитманг Лолахон, яна бошқа бир эслатиб ўтадиган нарсалар хам йўқ эмас. Уларни десертига олиб қўя қолайлик. Ва умуман бировни бегунох фарзандигача изохларингизда хамкасбингиз учун қарғишларга имкон яратиб берганингиз учун, сизни хам шундай қадриятга эга бўлган тарафларингизни агар бир тафтиш қилсак, тарқалган видео сохибасиданда бешбаттар холатга тушиб қолманг тағин. Сизга қарши шунча фикрларни ўчирибсизу хамкасбингизни одамларни фарзандигача қарғишига кўз юмибсиз. Сиздаям фарзандлар бор а?\nБировни ифлос деганингда уч нарсани унутма: Бири, уни ифлослигини била туриб олишдингми жавобан ифлосликларига хам чидайсан, иккинчиси: Кимдандир ифлослик олаётган бўлсанг бунда ўзингни киринг катта. Ва учунчиси: ифлосликка қарашлик жойинг йўқ бўлсаю уни четлаб ўтиб кетолмадингми демак шу ифлосликларга аслида ич-ичингдан алоқанг йўқ эмас.\nСайтми, блогми бошқами яхшиликниям ифлосликниям ёзишга мажбур! Бу иш! Замирида кенг оммага миллат ва менталитетга салбий тарафлари борлиги билан шунга ёндошилади.\nИфлосилик қилиб ўзбек сайтлари русларники каби шахсий хаётингу ва бошқа кирдикорларингни ёзиб юргани йўқку. Кетларингдан фотоаппарат кўтариб юргани йўқку тағинам. Унда нима бўларди? Ўзбек журналист ва блогерларини бошидан компот ўгириб бонкадан ютоқлаб ичларинг! Сенларни мақтаган пайтимизда бизлардан зўри йўқ, ёмонингни эса ёпиш керакми?\nАриза ёзасанми, судга берасанми билганингни қил! Вахоланки бу ерда хечким хақорот қилаётгани йўқ, лицензиянгни хам олиб қўйишгани сени ўзингни йиғиштириб олишга дарс бўлмаган экан бошқалардан аламингни олма!\nКарьера ва шахсий хаётингдаги муаммоларингни сабабчиси фақат ва фақат ўзингсан! Бировни хам ўзи сабабчи бўлган нарсасига суқилиб бошқаларга сакрама!\nБевосита тарқалган видео мохияти юзасидан:\nАввало видеода кўрган бўлишса хечким уни зўрлаб ёки яширинча видеога олмаган! Ўзи камерани кўра туриб била туриб ва умуман шу ишни қил демаса хам шартта туриб қилган. Тамом!\nХечкимни айблаш шартмас! Бу видео тарқалиши мумкинлигини тушуниб туриб ўзи камерага қилиб беряпти, бу уни танлови !\nВидео тарқатаётганларни(!) айблаш мумкиндир лекин бошқаларни яширин равишда видеога олишгани ва хоказо холлардан фарқли бу ерда мана шундай ихтиёрий нарса турибди. Бунда видеони тарқатувчиларни хам айблаш нотўғри!\nМени ёки бошқа сайтларни видеони тарқатишда айблашдан аввал кириб мақолани ўқиш керак ва сайтимизга қўйилган у видеони кўриш керак эди! Цензура сақланган холда умуман бехаё лавхалар йўқ бўлган видео қўйилганди. Уни қўйилишига сабаб эса ўша хонандани иқрори(!) сабабчи бўлди ва у видеога киритилганди!\nЎзи камерага тушди, ўзи тан олди, нега бошқаларники шилиниб ачийди тушунарсиз.\nЙўқ, тушунарли...мавзу мохияти у ачиётганларга бегонамасдек! Балки олдини олишяптими мабодо ўзлариники хам бўлиб тарқалиб қоладигандек бўлса- а?\nАниқ ва лўндаси!\nБиз ўзбекмиз, менталитетимиз ориятли ва уни ХИМОЯЛАШ хамманинг бурчи! Шу миллат ғурури ва ориятини химоялаш ватанни химоялашдек хар бир эркакни бурчи! Журналист эса ижод олами аскари! Уни химоя майдонидаги барча холатлар жангдек кечади! Бунда ватанпарварлик энг мухим омил! Юрт тинчлиги, фаровонлиги ва тараққиёти замирида мана шундай орият деган мухим қадриятлар хам бор! Уларни асраш ва химоялашда журналистика сохасини ўрни катта! Блогерми, эркин ижодкорми, мухбирми фарқи йўқ, хамманинг шу йўналишда ўрни бор ва мухими мана шундай тушунчалар билан ижодига ёндошиши! Улардан қай бири шу кунгача халқни ишончи ва хурматига эришганми демак бекоргамас! Қайси артистлар эса хурматдан қоляптими демак бу хам бекоргамас!\nСан ва ёки бошқа бир артистни қаеридир очилиб қолганига танқид қилинганида сани тилингда кавлади ва ифлос дейилишида лойни ўзингни устингдан ағдарганинг қолади холос. Очмасанг кўрмайди хечким!!!\n"Бир сайтни эркак рахбари ёки мухокама қилаётган эркакларни қиладиган иши қолмабди” дейишдан аввал мана шу тушунчаларни уқиб олларинг! Бу юртни хамиятли эркаклари борки сенлар химоя қилмоқчи ва шу юртдаги ориятли қизларни тарбиясига салбий таъсир кўрсатиши мумкин бўлган нарсаларни бошиданоқ бартараф қилишга хамиша хушёр туради!\nХалиги хадисларми нақллар келтириб бахона қилишдан аввал у хадислардаги КЕНГ ОММА МАШХУРЛИК ВА ДАВР тушунчаларини аввал солиштириб олларинг! Онг нима учун берилган? Тўтиқушдек ўқиб олган нарсаларингни УҚИБ олмасдан хар ерда ишлатаверишдан аввал бугунги даврдаги жиловлаб бўлмас интернетдаги тарқалиши оддий хол бўлган нарслар олдида машхур бўлдингми ўзингни маданият сохаси вакилидек тутишга мажбурлигингни унутмаларинг!\nБировни хонадони тирқишидан кўринган зино қайдаю, бутун халққа тарқалиб бўлган ва тарқалиши мумкин бўлган нарсалар устидаги профилактик ишлари қайда?\nСенларни шахсий хаётларинг, шахсий худуд ва танангдаги шахсий бўлган жойларни машхурлик ортидан кенг оммага кўз-кўз қилишга хаққиларинг йўқ! Сенларни оиланг , турмуш тарзинг ва тушунчаларинг билан бу юрт менталитети тарбияланиши мумкин эмас! Буни сингдиришга хаққиларинг йўқ!\nСенлар оврупалашганмисан, тарбиянг европалашганми, бу нарсаларда УЯТ ШАРМ ХАЁ дегани хам европалашган деганимас ва уятсиз хатти-харакатлару очиқ-сочиқ кийинишлар ўша европадаги хам палаги тоза зодагон (артистократ)лари ўзига эп кўрмайди! ЗОТ деган нарса бор! Мода ва европалашган тушунчалари олдида ўша Англия қиролича оилаларини хам кўряпмиз хамма ери ёпиқ! ТАРБИЯ деган нарса бор ўзини гўзал бўлса хам оёқ кўкрларини кўз-кўз қилишга лозим топмаслик! Бунда гап фақат мусулмончилик ва Ислом динида эмас! Интим зоналари хамма ерда бирдек тушунчада!\nВульгарность, пошлость это не красота , не мода и не европизированность. Это испорченность! Аёл киши гўзаллигини ибоси билан хам кўрсата олади. Одамни куни танасини, оёқ ва кўкрларини очиб кўз-кўз қилишгача қолган бўлса у гўзаллик тарғиботини англатмайди! Бу инсонни бузуқлигидан далолат!\nСенга қараган эркак борингча кўриб кўнгли ағдарилгандан кўра тасаввур билан фантазиясини овутгани афзалроқ.\nЎзбек қизларига етти махалла ота-она! Азалдан шундай бўлган ва бўлаверади! Бефарқликни тарғиб қилмаларинг! Ёқмаса кўчиб кетларинг бехаёлик мумкин бўлган ерларга! Шундоғам бефарқлик туфайли атрофда қанча тақдирлар синган. Ориятли, хамиятли эркаклар юртнинг иболи қизларига салбий таъсирдан химоялашга мажбур! Миллатларинг соф ўзбек бўлганида балки бу қадар холатда намоён бўлмасдиларинг.\nЎзини уйида тарбиялансин ва хоказо бахоналари керакмас! Ўша ўзини уйида тарбия кўрмаяптганлар қанча? Худди айримларинг оиласидаги мухит каби. Шуларни хам касрига қолишсинми бошқалар? Хамма бефарқ бўлса юрт ичидан емириладику! Бунча тор доирада тор фикрларингни одамларга сингитасанлар?\nНега Республика миқёсида чиқаётган хонандалар Республика миқёсида фикрламай олмайди? Миллатнинг негизидаги мухим бўлган шаъни хақида ўйламайди?!\nКенг оммага қалб гўзаллиги хақидаги ниқобларинг едирилиб кетдиямки ақлилликдан чарчамайсанлар. Кошки сенларни билганлар устиларингдан кулмаса?\nБиринг бировни боласини қарғаса, бошқанг бунга имкон яратиб турсанг. Аслида сенларни қалбингдан ўша кетини кўрсатган хонандани кўринган жойлари тозароқ экан лекин! Уни фожеаси сенларники олдида балки холвадир! Бизга аён ва ноаёни олдида хеч нарсадир!\nХар иккаланг химоя посбони бўлган мавзуданам хайратдамасман. Шахс сифатида керакли маълумотни бериб бўлгандексанлар...\nБировни кавлашда айблашдан аввал эса бир нарсани унутманглар: очиб қўймасаларинг кавлашмайди! Ёпиб юрларинг.\nҚулфлаб. Калитини ютворларинг." deb yozadi Sayyod.


Самарқандда илк бор шифохона қурдирган ҳукмдор ким эди?\nАгарки, инсон хаста бўлса, доим соғлигини ўйлаганидек, ҳукмдор ҳам бемор бўлса, фуқароси тақдиридан ҳам кўра, ўз ҳаётини кўп қайғуриши тарихдан аён. Шу боисдан ҳам мозийда, энг аввало, олий ҳазратларининг соғлигига энг кўп эътибор берилган. Самарқандда ҳукм юритган Иброҳим Ибн Наср Бўғрахон эса фақатгина ўз соғлигинигина эмас, халқи саломатлигини, авлод наслий жиҳатдан баркамол бўлишини ўйлаб ўз даври учун янгилик бўлган шифохона очишга фармон берди.\nФармони олий тезда бажо келтирилиб, шифохона 1066 йилнинг ўзидаёқ қуриб битказилади. Самарқанддаги ушбу даргоҳ гарчи қисқа муддатда барпо этилган бўлса-да, ғоятда мустаҳкам ва шинам қилиб қурилганди. Самарқанд ҳукмдори Иброҳим ибн Наср тамғач Бўғрахон фармонига кўра, шифохона раҳбари этиб, ўша вақтдаги энг машҳур табиб Абу Тоҳир ибн Абдураҳмон ал Жазомий тайинланди...\nМаълумки, Х асрнинг охирида Еттисув ва Олтойда ўзи шаклланган макондан ҳам кенгроқ миқёсда сиёсий фаолият кўрсатиш имкони ва қудратига эга бўлган туркийларнинг қорахонийлар сулоласи вужудга келди. Тарихдан маълумки, «Қора, аслида «қаро» – «буюк», «улуғ» тушунчасини англатган. «Хон» эса «ҳукмдор», яъни «Улуғ ҳукмдор» –Қорахонийлар маҳаллий туркий қабилалар билан қўшилиб кетиб, бу ерда катта ва кучли давлат барпо этдилар. Қорахоний Сотуқ Бўғрахон Абдулкарим (вафоти 955 йил) сулоланинг асосчиси эди.\nСамарқанд Қорахонийлар давлатининг пойтахти, деб эълон қилинди. Шаҳарда тез орада бунёдкорлик ишлари олиб борилди. Ал-Жазомий раҳбарлик қилаётган шифохона ҳам ана шундай бунёдкорлик ишларининг натижаси эди.\nСамарқанд ҳукмдори Иброҳим ибн Наср Бўғрахоннинг фармонига кўра, шифохона тўғрисида низом ишлаб чиқилиб, унда фақат беморларгина эмас, улар қаторида ҳеч кими йўқ қариялар ва ногиронларга ҳам ўрин ажратилажаги баён қилинганди. Яъни бу даргоҳ ғарибхоналик вазифасини ҳам бажарган.\nШу билан бирга, шифохона қошида табобат ихлосмандлари учун тиббий билимларни ўргатувчи махсус мадраса ҳам қурилди. «Тиббий билим маскани» деб ном олган ушбу мадрасада бўлажак табиблар таҳсил олар, назарий билимларни китоблар ва мударрислардан ўрганиб, амалий тажрибаларни Ал-Жазомийнинг шифохонасида ўтарди.\nШифохона ҳам, мадраса ҳам Бўғрахоннинг ўзига қарашли ерлар ва мол-мулкидан келадиган даромад ҳисобидан таъминлаб туриларди.\nБўғрахон шифохона учун ажратган маблағни турли соҳалар учун қатъий белгилаб қўйган. Унга кўра, ажратилган умумий маблағнинг 10 фоизи шифохонада хизмат қиладиган табибларга маош, 15 фоизи беморларнинг озиқ-овқати, яна 15 фоизи биноларни таъмирлаш, 5 фоизи ўтин ҳамда кўмир, 2 фоизи бўйра, обдаста ва шам сотиб олиш, 3 фоизи ошпаз ва 5 фоизи фаррошлар учун бериларди.\nБундан ташқари, шифохонада махсус қон олувчи мутахассислар ҳам бўлиб, уларга умумий маблағдан 2 фоизи ажратилган. Шу билан бирга, ушбу даргоҳдаги ҳеч кими йўқ қариялар ва ногиронлардан иборат ғариблар вафот этиб қолган тақдирда уларни дафн этиш учун гўрковларга 3 фоиз пул ажратилган. Бўғрахон ҳар йили шифохонада даволанаётган беморлар киядиган уст-бош, кўрпа ва чойшаблар учун ҳам 1000 дирҳам ажратарди.\nБулардан бошқа шифохона қошидаги тиббий мадраса учун ажратилган пул бир йилга 35 минг дирҳам қилиб белгиланган. Шундан бош мударрис йилига 2000 дирҳам маош оларди. Мадрасада дарс берадиган ҳакимларга ҳам уларнинг билим даражасига қараб, 1000 дан 1500 дирҳамгача маош тўланган. Мадраса қошида кутубхона ҳам бўлиб, кутубхона мудири 1200 дирҳам маош олган. Энг эътиборлиси, мадрасада табобат сирларини ўрганувчи талабаларга нафақа ҳам белгиланган бўлиб, 30 дирҳамни ташкил қиларди. Ўша вақтдаги молиявий ҳисоб-китобларга қараганда, 30 дирҳам талаба нафақасига битта катта қўчқор олиш мумкин бўлган.\nШунингдек, Иброҳим Ибн Наср Бўғрахон шифохона ихтиёрига бутун иморатлари, расталари билан иккита карвонсаройни вақф сифатида тақдим этган. Ана шу иккала карвонсаройдан келадиган даромаддан касалларнинг барча харажатлари: дори-дармон, озиқ-овқат, табибларнинг, барча хизматчиларнинг маоши таъминлаб борилган.\nУшбу ҳукмдор шу каби яна Самарқандда барпо қилинган мадраса мажмуасини таъминлаш мақсадида уч меҳмонхона, бир карвонсарой, бир эркаклар ҳаммоми, сув айиргич, узумзор, бир қанча экин ерлари ва бошқалардан келадиган даромадни вақ қилиб бериш орқали таълимга ҳам эътибор қаратган.\nХуллас, қорахонийлар сулоласи (Х асрдан 1212-1213 йилларгача бўлган ) даврида шу тариқа соғлиқни сақлаш ва таълимга алоҳида эътибор қаратилиб, Шарқдаги биринчи шифохонага Самарқандда асос солинган. Бундан ташқари, ушбу сулолага мансуб Тамғоч Қора Бўғрахон машҳур мутафаккир ва шоир Юсуф Хос Ҳожибни қўллаб қувватлаши (Хос Ҳожиб унвонини бериши), унга шароит яратиб бериши боис адабиётдаги мумтоз асар – «Қутадғу билик», Маҳмуд Қошғарийнинг бебаҳо «Девону луғатит турк» китоби юзага келган.\nАйнан «Қутадғу билик» асарида қорахонийлар сулоласи томонидан давлатдаги амалдорлар ва элчиларга қўйилган талаблар келтириб ўтилган. Унга кўра, амалдор ва элчилар давлатнинг юзи бўлиб, етук билимли, шерюрак, уят-андишали, кўзи тўқ инсонлар бўлиши керак эди. Шунингдек, улардан яна астрономия, математика, геодезия илмларини мукаммал эгаллаган бўлишлик, шахмат ва нардни рақибларидан устун даражада билиш, ҳарбий санъатда моҳирона қобилият соҳиби бўлиш, ҳеч қачон май ичмаслик, сўз, ибораларни тўғри ва кўчма маъноларини пухта билиш ҳам шарт ҳисобланган.\nУшбу қоидага амал қиладиган даражадаги кишигина хорижга элчи қилиб жўнатилган, маҳаллий амалдор этиб тайинланган. Агарки, бу қоида бузилган тақдирда ёки унга риоя қилинмаётгани аниқланса, ўша киши лавозимдан олиб ташланган ва жазоланган.\nШу боисдан ҳам қорахонийлар сулоласи даврида карвонсаройлар, бозор расталари озода бўлиб, солиқлар эса камайтириб борилган. Гарчи тарих саҳнасидан ушбу сулола тушиб кетган бўлса-да, уларнинг Шарқда биринчилар қатори шифохона очгани, Бухородаги Минораи Калон, қатор масжидлар, Жарқўтон, Вобкентда миноралар, Ўзганда мақбаралар, минора, масжидлар, Самарқандда мадрасалар, карвонсаройлар барпо этдиргани мозийнинг ёрқин саҳифаларидан бўлиб қолди.


Қирғизистонликлар Ўзбекистонга камқатнов бўлади\n“Дўстлик” ўзбек-қирғиз чегара пункти Қирғизистоннинг Ўш ва Ўзбекистоннинг Андижон вилоятини боғлаб туради ва ушбу чегара пункти қирғиз-ўзбек чегарасидаги фуқаролар икки давлат ҳудудига ўтиши учун энг катта нуқталардан бири бўлиб ҳисобланади.\nЎзбек чегарачилари Қирғизистон фуқароларини Ўзбекистон ҳудудига уч ойда бир марта ўтказиш тартибини жорий қилди. Бу борада Озодликка “Дўстлик” ўзбек-қирғиз чегара пункти орқали Ўзбекистонга ўтолмай қайтган ўшликлар маълум қилишди.\nЎз исмини ошкор қилишни истамаган ўшликлардан бири куни кеча “Дўстлик” чегара пункти орқали Ўзбекистонга бормоқчи бўлган, бироқ бир неча ҳафта аввал Ўзбекистонга бориб келгани сабабли чегарадан ўтолмаган:\n- Кеча чегарадан ўтиб кетаётган эдик. Йўлда икки аёл: “Чегарадан уч ойда бир марта ўтадиган қилиб қўйибди”, деди. Суриштирсак, қирғизистонликлар Ўзбекистонга бир марта бориб келганидан сўнг яна боришга уч ойдан кейин рухсат берилар экан, дейди суҳбатдошимиз.\nУнинг гапларини чегарадан ўтолмай ортига қайтишга мажбур бўлган ўшлик аёллардан яна бири ҳам тасдиқлади:\n- Биз ҳам совуқда турдик, эрталабда борган эдик, навбат катта эди. Кейин қайтаётганлардан сўрадик. Улар: “Ўзбекистонга Қирғизистон фуқароларини қўймаяпти экан, шунақа қонун чиқибди, уч ойда бир ўтадиган қилиб қўйибди”, дейишди.\nОзодлик: Ким ўтказмаяпти? Ўзбекистон тарафими ёки Қирғизистон тарафими?\n- Ўзбекистон тараф-да. Биз Ўзбекистонга кетаётгандик, кейин у ёққа бормай ортимизга қайтдик, дейди ўшлик аёл.\nБиз бу борада тўлароқ маълумот олиш учун Қирғизистон чегара хизматига қўнғироқ қилдик. Қирғизистон чегара хизмати матбуот хизматининг ходими Салқин Абдиқариева бу маълумотни тасдиқлади. Унинг айтишича, қирғиз чегарачиларининг ўзи ҳам бу борада фуқаролардан тушаётган ариза хатларидан билган:\n- Ҳа, Ўзбекистон томонидан шундай нарса бор. Бироқ Ўзбекистон томони бир фуқаро уч ойда бир мартагина Ўзбекистон ҳудудига ўта олиши мумкинлиги тўғрисида бизни расман огоҳлантирмади, акс ҳолда, биз бу тўғрида чегарадан ўтувчи фуқароларимизга албатта хабар қилган бўлар эдик. Чегара назорати бошқармаси бошлиғининг ўринбосари бир киши чегарадан уч ойда фақат бир мартагина ўта олиши мумкинлиги тўғрисида фуқароларимиздан келган ариза хатларидан билганини айтаяпти. Ваҳоланки, биз ҳар икки ойда улар билан учрашамиз, чегара вакиллари учрашуви бўлиб ўтади ва ўшанда биз доимо визасиз борди-келди режими тўғрисида гаплашамиз, деди Салқин Абдиқариева.\nБизга бу борада хабар берган биринчи суҳбатдошимизнинг айтишича, Ўшдаги “Дўстлик” чегара пунктининг Қирғизистон ва Ўзбекистон тарафида одамлар соатлаб навбат кутишмоқда экан:\n- Одам кўп эди, Ўзбекистонга ўтувчи 10-15 одам бор эди. Навбат Ўзбекистон томонида кўп бўлса керак. Чунки у ёқ тиқилинч эди. Одамларни бу ёққа ўтказмаётганди. Қирғизистон томонида ҳам навбат бор эди. Сабабини сўрасак, Қирғизистон аскарлари: “Ичкарида одам кўп, бу ёққа ўтиб кутиб туринглар”, деди, дейди суҳбатдошимиз\nБироқ Қирғизистон чегара хизмати матбуот хизмати расмийси Салқин Абдиқариева “Дўстлик” чегара пунктининг Қирғизистон томонида одамлар навбат кутиб тургани тўғрисидаги маълумот ҳақиқатга тўғри келмаслигини айтди:\n- Гап шундаки, Ўзбекистон томони паспортларни жуда узоқ текшираяпти. Уларда умуман бошқача тизим, биздан одамлар тезда ўтишади. Биз паспортларни тез сканер қиламиз. Агар текширилаётган шахс бирор қонунбузарликка йўл қўймаган бўлса, бу одамга милиция ва бошқа органлар томонидан ҳеч қандай ориентировкалар бўлмаса, биз уни тезда ўтказиб юборамиз. Биз нима учунлигини билмаймиз, бироқ Ўзбекистон томонида бу жараён узоқ давом этади.\n“Дўстлик” чегара пункти қирғиз-ўзбек чегарасидаги одамлар энг кўп қатновчи пункт бўлиб ҳисобланади. Ўзбекистон томонидан ҳужжатларни текшириш ва расмийлаштириш кўп вақт олгани учун у томонда тиқилинч юзага келмоқда. Биз томондан эса ҳеч қандай тиқилинч, навбат йўқ, деди Салқин Абдиқариева.\nУнинг айтишича, аввал Қирғизистоннинг Қозоғистон билан чегарадош пунктларида ҳам шундай вазият юзага келган, бироқ икки томоннинг келишувидан сўнг бу муаммо ҳал қилинган:\n- Авваллари бизнинг Қозоғистон билан чегарадош “Ақ жўл” чегара пунктида ҳам шундай бўлган. Аввалига Қозоғистон томони ҳам чегарадан ўтаётган ҳар бир машина, ҳар бир одамнинг паспортини, визасини, миграцион карточкасини узоқ вақт текширган ва у ерда тиқилинч пайдо бўлган. Бироқ биз Қозоғистон томони билан келишиб олдик ва ҳозир чегарадан ўтишнинг жўнлаштирилган тартиби бўйича ишлаяпмиз. Ўзбекистон томони билан эса жўнлаштирилган тартибда ишламаймиз, деди Салқин Абдиқариева.\nЎзбек-қирғиз чегарасининг Ўзбекистон томонида икки давлат ҳудудига ўтмоқчи бўлган фуқароларнинг нима сабабдан узоқ вақт ушлаб турилгани, нима учун Қирғизистон фуқароларига уч ойда бир марта Ўзбекистонга боришга русат берилиши борасида тўлароқ маълумот олиш учун Ўзбекистон Республика чегара хизматидан батафсил маълумот олишга қилган ҳаракатларимиз самара бермади.\nҚўшимча сифатида шуни айтиш жоизки, чегара пунктида навбат кутаётган одамлар учун ҳеч қандай шароит яратилмаган. Қишда қор ва ёмғирдан, ёзда қуёшнинг тафтидан сақланиш учун ёпиқ жой йўқ.


«Бир макон, бир йўл»: Ўзаро манфаатли ҳамкорлик учун катта имконият | Uzbekistan Today\nБош саҳифа / Таҳлил / «Бир макон, бир йўл»: Ўзаро манфаатли ҳамкорлик уч...\nШу маънода айтганда, Хитой Халқ Республикасининг “Бир макон, бир йўл” ташаббуси минтақа ¬давлатларининг узоқ муддатли иқтисодий манфаатларига қаратилгани билан муҳимдир.\nЮртимиз азал-азалдан Буюк Ипак йўли чорраҳаси, жуда кўплаб савдо йўналишлари кесишган, маданиятлар алмашадиган маскан бўлган. Қадимий Хитой манбаларида Тошкент, Самарқанд, Бухоро ва Хива шаҳарлари дунё цивилизациясига улкан ҳисса қўшган шаҳарлар сифатида қайд этилган. Шу боис ҳам Ўзбекистон Хитой Халқ Республикаси Раиси Си Цзиньпин томонидан илгари сурилган “Буюк Ипак йўли иқтисодий йўналиши”ни ташкил этиш ташаббусини қўллаб-қувватлади. Бу “Бир макон, бир йўл” концепциясининг ажралмас қисмидир. Давлатимиз раҳбари Шавкат Мирзиёев Пекин шаҳрида ўтган халқ¬аро форумда ушбу лойиҳани янада такомиллаштириш ҳамда ривожлантириш юзасидан мамлакатимиз позициясини маълум қилди.\nШубҳасиз, юртимиз Марказий Осиё минтақасида транспорт, энергетика, савдо, инвестициялар ҳамда юқори технологиялар соҳаларида йирик лойиҳалар амалга оширилишидан манфаатдор. Бинобарин, минтақа табиий, ишлаб чиқариш ва инсон ресурсларига бой ҳудуд саналади. “Бир макон, бир йўл” ташаббуси иштирокчи мамлакатларга ўз салоҳиятини тўлақонли рўёбга чиқариш, бир-бирининг иқтисодиётини тўлдириш, савдо ҳамда инвестицияларни ¬рағбатлантиришга замин ¬яратади.\n“Буюк Ипак йўли иқтисодий йўналиши”нинг улкан молиявий-иқтисодий салоҳиятини инобатга олган ҳолда, ҳамкорликда аниқ, энг аввало, инфратузилмани ривожлантириш ва янги саноат қувватларини ташкил қилишга қаратилган лойиҳаларни рўёбга чиқаришга алоҳида урғу бериш лозим. Шу маънода айтганда, 2013 йили ташкил этилган ¬“Жиззах” эркин иқтисодий зонаси имкониятларидан самарали фойдаланиш мамлакатимиз учун катта аҳамият касб этади. Ушбу ҳудудда хитойлик инвесторларга қулай шарт-шароит ва преференциялар яратилган. Бундай ҳамкорлик икки томонлама муносабатларни янада чуқурлаштиришга хизмат қилади, Ўзбекистон ва Хитой ўртасида савдо-иқтисодий алоқаларга туртки беради. Шунингдек, учинчи мамлакатлар бозорига биргаликда чиқиш учун шароитлар яратади. “Жиззах” ЭИЗда тузилган “Пенг-шенг” саноат парки юқори технологияли ишлаб чиқариш субъектларини яратишга мўлжалланган бўлиб, у ерда юқори қўшимча қийматли рақобатдош маҳсулотлар ¬ишлаб чиқарилади.\nМамлакатимизда иқтисодиётга илм-фанни интеграция қилиш, юқори инновацион технологияларни жалб этиш ҳамда ишлаб чиқариш қувватларини модернизация¬лаш бўйича қўшма лойиҳаларни амалга оширишга алоҳида эътибор қаратилмоқда.\nДавлатимиз раҳбари қайд этганидек, “Иқтисодий йўналиш” линияси бўйича инте¬грациялашган юқори технологиялар саноат паркларини ҳамда илмий-инновацион кластерларни қуриш, рақобатдош ва илм-фанга асосланган маҳсулотлар ишлаб чиқарадиган замонавий корхоналар ташкил қилиш учун эркин ва махсус иқтисодий зоналар тузиш устувор бўлиши лозим. Шу муносабат билан “Бир макон, бир йўл” ташаббуси, жумладан, Осиё инфратузилмавий инвестициялар банки молиявий имкониятларини жалб қилиш муҳим аҳамият касб этади. Зеро, Ўзбекистон Хитойнинг мазкур молия муассасасини ташкил қилиш бўйича ташаббусини биринчилардан бўлиб қўллаб-қувватлаган эди. Мамлакатимиз ушбу банк таъсисчиларидан бири ҳисобланади. Пекинда ўтган “Бир макон, бир йўл” халқаро форумида Хитой тарафи “Буюк Ипак йўли иқтисодий йўналиши” барпо этилиши иштирокчилари бўлган ривожланаётган мамлакатлар учун қўшимча равишда маблағ ажратилишини билдирди.\nТашқи бозорларда харидоргир, юқори қўшимча ¬қийматга эга рақобатдош маҳсулотлар ишлаб чиқаришни таъминлайдиган минерал-хом ашё ва қишлоқ хўжалиги ресурсларини чуқур қайта ишлаш бўйича замонавий саноат субъектларини ташкил этишга хорижий ҳамда маҳаллий инвестицияларни жалб қилиш учун қулай шароит яратиш, шунингдек, Самарқанд, Бухоро, Фарғона ва Хоразм вилоятларининг ¬ишлаб чиқариш ҳамда ресурс салоҳиятидан комплекс ва самарали фойдаланиш мақсадида 2017 йил январь ойида Президентимизнинг “Ургут”, “ўиждувон”, “Қўқон” ва “Ҳазорасп” эркин иқтисодий зоналарини ташкил этиш тўғрисидаги Фармони қабул қилинди. Эркин иқтисодий зоналар ҳудудида алоҳида солиқ, божхона ҳамда валюта тартиби амал қилади, яъни хорижлик, шу жумладан, хитойлик инвесторларнинг бизнесини ривожлантириши учун қулай ишбилармонлик муҳити яратилган.\n“Буюк Ипак йўли иқтисодий йўналиши” ташаббуси амалга оширилиши бизнес доиралари ўртасида ҳамкорликнинг аниқ лойи¬ҳалари муҳокамаси бўйича тўғридан-тўғри мулоқотсиз бўлмайди. Бу мамлакатларимиз бизнес тузилмаларининг илгари сурилаётган ташаббуслар, ло¬йиҳалардан хабардорлигини ошириш, амалий ҳамкорликни чуқурлаштириш учун ҳам зарур. Икки давлат ишбилармонларининг Ўзбекистонда ва ¬Хитойда ўтказилаётган ярмаркалар, кўргазмалардаги иштирокини кенгайтириш лозим.\nБугун юртимиз ташқи дунё учун тобора очиқ бўлиб бормоқда. Бу саъй-ҳаракатлар нафақат Марказий Осиё, балки бутун дунёда мамлакатимизнинг истиқболли ҳамда ишончли ҳамкор сифатидаги мавқеи юксалишига хизмат қилаяпти. Жумладан, Президентимизнинг Хитойга давлат ташрифи доирасида савдо-иқтисодий ва инвестициявий соҳаларда 23 мил¬лиард долларлик 115 та битим имзолангани ҳам фикримизнинг яққол ¬тасдиғидир.\nҚолаверса, Ўзбекистон ¬дунёда сўнгги ўн йилдан ортиқ муддат давомида барқарор ўсиш суръатларига эришиб келаётган саноқли давлатлардан биридир. Жаҳон банки экспертларининг фикрича, 2017/2018 йилларда Ўзбекистон иқтисодиётининг ўсиш суръати 7,4 фоиз даражасида сақланиб қолади. Табиийки, молиявий-иқтисодий барқарорлик чет эл инвестициясини жалб этиш, ишбилармонлар ва илмий доиралар билан ҳамкорлик алоқаларини фаоллаштириш учун қулай шароитлар ¬яратишга хизмат қилади. Шу маънода айтганда, “Бир макон, бир йўл” концепцияси барча манфаатдор тарафлар ўртасида мустаҳкам муносабатлар учун ҳамкорлик майдони вазифасини ўтайди.


March 2019 – LOKOMOTIV\nКеча бўлиб ўтган “Локомотив” – “Навбаҳор” учрашувининг танаффус пайтида мухлислар учун лотерея ташкил этилди. Бунда чиптасига ютуқ чиққан омадли мухлисларга ҳамкорларимиз UzMobile алоқа оператори, Julius Meinl кофе ва чой, Osiyo\nМухлислар “Локомотив” – “Навбаҳор” ўйинида\nКеча бўлиб ўтган Суперлига 2-тур учрашувида “Локомотив” ғалабага эришди. “Темирйўлчилар” ўз уйларида “Навбаҳор”га қарши баҳс олиб бориб, 1:0 ҳисобида зафар қучишди. Ўйиндаги ягона гол 64-дақиқада Темурхўжа Абдухолиқов томонидан киритилди. Кеча\n2-турда “Навбаҳор” мағлуб этилди\n“Локомотив” Coca Cola Суперлиганинг 2-тури доирасида “Навбаҳор”га қарши баҳсда кичик ҳисобда ғалабага эришди. Суперлига / 2-тур 30 март, шанба 19:00 ЛОКОМОТИВ — НАВБАҲОР 1:0 Ҳакамлар: Виктор Серазитдинов, Тимур Галеев, Александр\nАндрей Фёдоров: “Натижадан мамнунман”\n“Локомотив” – “Навбаҳор” учрашувидан кейинги матбуот анжуманида “темирйўлчилар” бош мураббийи Андрей Фёдоров ўз фикрларини билдириб ўтди. – Натижадан мамнунман. Биринчи турдаги мағлубиятдан кейин руҳий ҳолатимизни бироз тиклаб олдик. Шу боисдан\nОлег Зотеев 100лик маррани забт этди\n2015 йилдан бери “Локомотив” таркибида тўп тепиб келаётган Олег Зотеев ўзига хос рекорд қайд этди. Гап шундаки, чап қанот ҳимоячисининг “Локо” сафида Ўзбекистон миллий чемпионатидаги ўйинлари сони 100тага етди. Маълумот\nМухлислар учун! “Локомотив” – “Навбаҳор” учрашувида UZMOBILEдан чиройли рақамлар ўйналади\nЎзбекистонннинг амалдаги чемпиони “Локомотив” Суперлига 2-тур учрашувини ўз майдонида ўтказади. “Темирйўлчилар” 30 март куни “Локомотив” стадионида Наманганнинг “Навбаҳор” жамоаси билан куч синашишади. Ўйин 19:00да бошланади. Шу куни “Локомотив” стадионига келиб\nСардор Мирзаев юбилей остонасида\nХабарингиз бор, Суперлиганинг 2-тур баҳсини “Локомотив” ўз майдонида ўтказади. 30 март куни “Локомотив” стадионида кечадиган беллашувда “темирйўлчилар” “Навбаҳор”ни қабул қилади. Ҳозирда бу ўйинга “Локомотив” жиддий тайёргарлик кўрмоқда. “Навбаҳор” билан кечадиган\n“Локомотив” 21 мартдан машғулотларга киришади\nСуперлиганинг 1-тур учрашувнини сафарда “Пахтакор”га қарши ўтказган “Локомотив” шундан сўнг кичик таътилга чиқди. Маълумки, ФИФА кунлари сабаб Суперлигада танаффус юзага келган. Шу боис “Локомотив” мураббийлар штаби футболчиларга бироз муддат дам\n“Локомотив” истироҳат боғида “Локо” футболчиларидан дастхат-шоу\nБугун “Локомотив” истироҳат боғида “Локомотив” футболчилари ва мухлислар ўртасида учрашув ташкил қилинди. Уч соатга яқин давом этган тадбир истироҳат боғига ташриф буюрган ҳамюртларимизда, айниқса ўсмир-ёшларда илиқ таассурот қолдирди. Чунки ёшлар\n“Пахтакор” – “Локомотив” учрашувидан фотолар\nСуперлиганинг 1-тури доирасидаги “Пахтакор” – “Локомотив” учрашувидан фотогалерея Суратлар Perfect Media томонидан тақдим қилинди. Суратлар муаллифи: Ислом Рўзиев


Ходорковский судда сўнгги сўзини айтди\nХодорковский ўзи устида ўтказилаётган судловни собиқ иттифоқ давридаги судловларга ўхшатди.\nЮКОС ширкатининг собиқ хўжайини Михаил Ходорковский ўзи устидан ўтказилаётган судда сўнгги сўз билан чиқиш қилди. Товламачиликда айбланаётган Ходорковскийнинг сўнгги сўзи Россия келажаги ҳақидаги эҳтиросли ва провокацион чиқиш бўлди.\nСобиқ нефт магнати Михаил Ходорковский Москва суди залига тўпланган одамлар олдида қилган чиқишида ўзига ўқиладиган ҳукм Россиянинг тақдири билан боғлиқлигини айтди.\n15 декабрда ўқиладиган ҳукм олдидан олган сўнгги сўзда Ходорковский ўзининг айбдорлигини тан олишдан кўра ҳаётини қурбон келтиришга тайёр эканини таъкидлади.\n- Мен идеалист эмасман, лекин мен ғоялар билан яшайман. Ҳар қандай одам каби, мен учун қамоқда яшаш ўта мушкулдир ва мен у ерда ўлишни истамайман. Лекин керак бўладиган бўлса – мен ҳеч иккиланмасдан бунга рози бўламан. Менинг эътиқодим ҳаётимдан афзалроқдир. Менимча, буни исботлаб бўлдим.\n47 яшар Ходорковский бир пайтлар Россиянинг энг бадавлат кишиси ва ЮКОС нефт ширкатининг бош ижрочи директори бўлган. У 2003 йилда солиқдан бўйн товлаганлик айби билан ҳибсга олинган эди. Ходорковскийнинг қамоққа ташланишини кўпчилик унинг ўша пайтда президент бўлган Владимир Путинга қарши чиққани учун жазо сифатида баҳолаган эди.\nСаккиз йиллик қамоқ жазоси тугашига бир йил қолганида Ходорковский устидан ўтказилаётган иккинчи маҳкамада унга пул ювиш ва давлат мулкини ўзлаштириш айбловлари қўйилмоқда ва айбдор, деб топилса, у 2017 йилгача панжара ортида қолиши мумкин. Унинг бизнес ҳамкори Платон Лебедевга ҳам айни айбловлар илгари сурилган.\nХодорковский суд залига юзида табассум билан кириб келди. Уни ва Лебедевни учта қуролланган соқчилар шишали қафасга олиб кирди.\nХодокркоский иккинчи судловнинг ортида сиёсий сабаблар тургани ва биринчи муддати якунланаётгани боис уни қамоқда ушлаб қолиш учун қилинаётган уриниш эканига шубҳа қилмаслигини таъкидлади. Сўнгги сўзни Ходокркоский 2003 йилнинг октябрида ҳисбга олинишини эслаш билан бошлади.\n- 2003 йилнинг октябри менинг эсимда. Озодликдаги сўнгги куним эди. Ҳибсга олинишимдан бир неча кун ўтиб, менга президент Путин саккиз йил давомида қамоқ аталасини ейишим ҳақида қарор қилганини айтишди. Ўшанда бунга ишониш қийин эди. Ҳозир орадан етти йил ўтди. Етти йил анча узоқ муддат, айниқса қамоқда ўтирган одам учун.\nХодорковский унга куракда турмайдиган айбловларни қўяётган прокурорларни очиқчасига танқид қилиб, “жаноблар ўғирлашда инсофлироқ бўлинг”, деди киноя билан.\nБиринчи судловда фарқли ўлароқ Россия ҳукуматининг баъзи расмийлари, хусусан собиқ вазир Герман Греф иккинчи суд мажлисида Ходорковский фойдасига кўрсатма берди. Лекин суд тизимининг ҳукумат томонидан қаттиқ назорат қилингани боис унинг оқланишига ишонч йўқ.\nХодорковский сўнгги сўзини ўзига қўйилаётган айбловлар эмас, Россиядаги умумий вазиятга бағишлади.\n“Биз куч ишлатар тизимлар ўн минглаб, балки юз минглаб иқтидорли тадбиркорлар, менежерлар ва оддий одамларни қамоқда сақлаётган хаста давлатда яшапмиз”, деди Ходорковский.\nМиллионлаб одамлар бу судлов натижасини кутишмоқда, деди у.\n- Улар Россия бир кун келиб озодлик ва қонун ҳар қандай ҳукмдор бюрократлардан устун бўлган давлатга айланишига умид қилиб, кузатишмоқда бу жараённи. Мухолифат партияларини қўллаб-қувватлаш жазоланмайдиган, инсон ҳуқуқлари царьнинг кайфияти, яхшилик ёки ёмонликка тобеъ бўлмаган давлатга айланишига умид қилишмоқда. Улар ҳокимият фуқаролар, суд эса фақат қонун ва Худога тобеъ бўладиган давлатга умид қилишмоқда. Буни виждон, деб аташингиз. Шахсан мен шундай бўлишига ишонаман.\nБироқ кўплаб россияликлар Ходорковскийни ўз бойлигини 1990 йиллардаги бошбошдоқлик пайтида орттирган олигарх, деб ҳисоблайди. Ва унинг сўзлари кўпчиликка етиб бормаслиги боис, бу фикрнинг ўзгариши даргумондир.\nРоссия телевидениеси Ходорковскийнинг сўнгги сўзини эътибордан четда қолдирди ва бу чиқишни суд залидан жонли эфирда берган ягона матбуот воситаси Озодлик радиосининг рус хизмати бўлди.\nСўзининг охирида Ходорковский суд раисига мурожаат қиларкан, уни жасорат кўрсатиб, одил ҳукм чиқаришга чақирди.\n- Бу судда чиқарган ҳукмингиз, қандай бўлишидан қатъи назар, Россия тарихининг бир қисмига айланишини кўпчилик тушунади. Бундан ташқари, бу ҳкум келажак авлодлар учун тарихни яратади. Буни сиз ҳам ҳаммадан яхшироқ биласиз. Бу судга алоқадор барча исмлар – прокурорлар ва судьяларнинг исмлари собиқ Совет иттифоқидаги судловлардаги бўлгани каби тарихда қолади, дея якунлади сўзини Ходорковский.\nПрокурор Валерий Лахтин Ходорковскийнинг сўнгги сўзига қисқа жавоб қайтарди.\n“Айтилган барча сўзлар ёлғондир. Ва суд раиси ҳукм чиқариш учун бу хонани тарк этгач, бу сўларнинг ёлғон экани ҳақида хулоса қилишига ишончимиз комилдир”, деди прокурор Лахтин.\nСуд ҳукми 15 декабр куни ўқилади.


Бугун Россия жанубидаги Доғистон республикаси пойтахтида портлаш содир этилди.\n19 апрел 2021, Тошкент вақти: 06:00\nХабарларга кўра, Маҳачқаъладаги воқеада уч милиционер ҳалок бўлган ва яна бири яраланган.\nМаҳачқалъа шаҳар ички ишлар бошқармасининг маълум қилишича, икки милиционер воқеа жойда ҳалок бўлган, учинчиси эса кейироқ олган жароҳатларидан ўлган.\nЯна бир милиционер оғир жароҳат олган. Маълум бўлишича, милиционерлар воқеа жойи олдидан ўтиб кетаётганда портлаш содир бўлган.\nХабарларга кўра, портлаш масофадан бошқариладиган бомба ёрдамида амалга оширилган.\nДоғистон милицияси ва расмийларига қарши деярли ҳар куни содир этилаётган ҳужумлар қўшни Чеченистондаги зўравонликлар Шимолий Кавказдаги бу республикага ҳам ўтмоқда, деган хавотирларни уйғотмоқда.


Ўзбек ТВ боғда ўпишганларни изза қилди\n30 май – улуғ шоир Эркин Воҳидов вафот этган кун\nЎзбекистоннинг “Менинг юртим” телеканали 1 апрель куни ёшлар ахлоқи “фош қилинган”, яъни уларнинг истироҳат боғларида қўл ушлашиб юргани, ўпишгани акс этган кўрсатувни кечки прайм-таймда эфирга узатди.\nКўрсатув журналистлари криминал фильмлар фонида истироҳат боғида ўриндиқда ўтирган ёшларни пойлашади. Қўққисдан улар ёнига бориб:\n“Нима қилиб ўтирибсиз бу ерда?” дея терговга тутишади.\n“Узр, гаплашиб ўтирибмиз…”, дейди иккита қиз билан суҳбатлашиб ўтирган йигит катта гуноҳ қилиб қўйгандай ўрнидан туриб.\n“Бошқа жойда ўтирсаларинг бўлмайдими?” дейди ТВ журналист ўзини катта бир жиноятни фош этган изқувар каби тутиб.\n“Ёввойининг қўлига камера тушса…”\nТошкентлик блогер Хуршид Йўлдошев “Элтуз” нашрига берган интервьюсида бу шахсий дахлсизлик ҳуқуқини бузиш дея баҳоланишини билдирди.\n“Бу моралист “журналистлар” айнан ўзбек тилида гаплашувчилар ортидан пойлоқчилик қилишмоқда. Агар нега бошқаларга бундай юриш мумкин-у, ўзбекларга мумкин эмас дейишса, энди улар мусулмонмас-да, дейишади. У ҳолда бу журналистлар диний каналнинг мухбирларими ёки биз диний давлатда яшаяпмизми?\nАйни шу ҳолатнинг ўзи “журналистлар” қонунни бузаётганини, шахсий дахлсизлик поймол қилинаётганини англатади. Агар қонун кўчада ўпишишни тақиқлаганда эди, бу дини ва миллатидан қатъи назар, ҳаммага баробар бўлар эди. Бу ерда дискриминация яққол кўриниб турибди”, дейди Йўлдошев.\nЙўлдошев, шунингдек, Ўзбекистон телеканалларида илгари ҳам шунга ўхшаш “насиҳатомуз псевдоҳужжатли кўрсатув”лар берилгани ҳақида айтади.\n“Аммо журналистлар бировнинг орқасидан пойлаб, жиноятчини қўлга олгандай ўзларини тутишмасди. Конституция бўйича биз дунёвий давлат эканлигимиз, шахсий дахлсизлик ҳуқуқи таъминланишини кўпчилик эсдан чиқариб қўймоқда. Бу кетишда тўйдан олдин ёшларни учраштиришга ҳам қаршилар пайдо бўлади ҳали. Ҳамманинг устидан ҳамма назорат қилувчи тоталитар жамиятга айланиб қолмасак бўлгани”, дейди Йўлдошев.\nФейсбукнинг аксарият юзерлари журналистларнинг бу каби шахсий ҳаётга бостириб киришини қораламоқда:\nДилбар Файзихўжаева: “Бундай иш жоҳиллик деб аталади. Буларга эссиз ТВ, эссиз камера!”\nХонзода Холиқова: “Му5 канали вообще зазвездились! Скрытый камерага олиб ТВда кўрсатишни нима кераги бор эди?”\nСуннат Алимов: “Агар мен яхши кўрган қизим билан ўтирганимда кимдир шундай қилса, жағини иккига айирардим”.\n“Порахўрни фош қилолмайди, албатта у. Кўча тозалайдиган ўқитувчиларни кўрса, камераси бузилиб қолади. Ҳокимлар сўкинаётган мажлисга ҳам камерасини олиб киролмайди…”, дейди Йўлдошев.\nАйни ҳолат рассом Тузнинг янги ҳажвий расмига мавзу бўлди.\ndata-title="Ўзбек ТВ боғда ўпишганларни изза қилди" data-description="Ўзбекистоннинг "Менинг юртим" телеканали 1 апрель куни ёшлар ахлоқи "фош қилинган", яъни уларнинг истироҳат боғларида қўл ушлашиб юргани, ўпишгани ..." data-image="https://eltuz.com/wp-content/uploads/2018/04/rasm3682.jpg" data-url="https://eltuz.com/kozqarash/203620/" data-services="facebook,odnoklassniki,twitter,telegram" data-counter="ig">\nСамарқанддаги Регистон майдонида пулли 3D шоуни “бегоналар”дан тўсиш учун ўрнатилган девор ижтимоий тармоқдаги ўзбеклар ғазабини келтирди. Кириш чипталари маҳаллий ...\n18 ноябр куни Жиззах вилоят ИИБ катта терговчиси Ориф Анарбоев Ўктамни 168 модда (фирибгарлик) ва 211 (пора олиш)да айблаш ...\nБабаяннинг шубҳали қайтиши\nСамвел Бабаяннинг яна ўзбек футболига қайтиши масаласида бир неча нуқталар борки, кишида кўплаб шубҳалар уйғотади. Биринчи нуқта шуки, у ...\nҲоким: “Сўхни дунё харитасидан ўчираман!”